Rolan Garos 2012 - Blic Sport\nToni Nadal: Rafa je zbog Novaka i njihovog rivaliteta plakao na Rolan Garosu\nStric najboljeg španskog tenisera svih vremena Rafaela Nadala otkrio je zbog čega, ili bolje rečeno koga, je ovaj igrač posle ovogodišnjeg finala Rolan Garosa plakao kada je pobedio.\nNadal: Daću sve od sebe da osvojim titulu u Haleu\nŠpanski teniser Rafael Nadal, posle sedme titule osvojene na Rolan Garosu, rekao je u Haleu da će za njega biti veliki izazov da sada svoju igru sa šljake prilagodi igri na travnatoj podlozi.\nKiša preti nastavku finala u Parizu, oblaci i dalje nad Bulonjskom šumom\nSudeći po tamnim oblacima iznad Pariza i kiši koja konstantno preti, pitanje je da li će se i kada nastaviti prekinut finalni meč na Rolan Garosu između Novaka Đokovića i Rafaela Nadala.\nSrpski teniser Janko Tipsarević prošao je u drugo kolo Rolan Garosa pobedom nad Amerikancem Semom Kverijem od 2:6, 6:4, 7:6 (3), 6:3. Janko će u drugoj rundi igrati sa boljim iz susreta Žeremi Šardi - Jen Hsun Lu.\nConga teško do drugog kola, Melcer i Rodik ispali\nNajatraktivniji meč prvog kola Rolan Garosa odigrali su Flavijo Ćipola i Stanislas Vavrinka, koji je posle pet setova slavio - 6:3, 6:3, 3:6, 4:6, 6:2. Od top 10 igrača ATP liste, u drugo kolo plasirao se i Huan Martin del Potro. Tamo će se naći i Žo-Vilfred Conga, koji je u četiri seta savladao Andreja Kuznecova (1:6, 6:3, 6:2, 6:4), dok su Endi Rodik i Jirgen Melcer završili učešće u singlu.\nAna i Filip u nedelju otvaraju Rolan Garos\nDrugi gren slem sezone, Rolan Garos u Parizu, počeće u nedelju a od srpskih tenisera na terene će izaći Filip Krajinović i Ana Ivanović.\nNovak i Uniklo potpisali ugovor: Budi jedinstven, pomozi sebi i drugima\nNajbolji teniser sveta Novak Đoković rekao je da se u životu vodi filozofijom "budi jedinstven" nastojeći uvek da napreduje kao sportista i kao čovek.\nNaturalizovana Srpkinja Vesna Dolonc izbacila Dulko u kvalifikacijama za RG!\nNaturalizovana srpska teniserka Vesna Dolonc uspešno je startovala u kvalifikacijama za Rolan Garos, pošto je u prvom kolu pobedila Žizelu Dulko iz Argentine sa 1:6, 7:5, 6:3.\nKrunićeva bez plasmana u glavni žreb Rolan Garosa\nSrpska teniserka Aleksandra Krunić nije uspela da prođe prvu kolo kvalifikacija za Rolan Garos pošto je sa 3:6, 6:4, 6:2 poražena od Tunižanke Onse Žabur.


Overwatch 2 mape će imati dinamične promene, poput smenjivih vremenskih uslova - PLAY!\nKao što je obično slučaj sa nastavcima, developeri se trude da nova igra iz istog serijala nadmaši original u svakom pogledu, a pogotovu u onom tehničkom.\nFanovi očekuju da će to biti slučaj sa Overwatch 2, a Blizzard svakako radi na tome. Pored isključenja jednog tenka iz timova, radi se na tome da mape imaju bolju vizuelnu prezentaciju i smenjive događaje.\nNedavno je prikazana nova tehnologija osvetljenja koja omogućava Blizzardu da se pozabavi izgledom koji mape pružaju. Tehnologija će pre svega omogućiti da se doba dana menja tokom samog trajanja meča, čime igrači primetiti kako smrkava ili sviće, ili jednostavno pomeranje senki drveća i zgrada kako vreme bude odmicalo.\nTakođe, tehnologija će dozvoliti postojanje smenjivih vremenskih uslova. Tu spada sporadično javljanje peščanih oluja na mapama sa tom tematikom, poput Necropolis mape. Peščana oluja, koja je navedena kao primer, će značajno smanjiti vidljivost i otežaće rešavanje misija ili slično.\nOvo je prilično dobra ideja koju će Blizzard implementirati, pošto sve više developera naginje ka tome da mape izgledaju življe i da igrači steknu utisak proticanja vremena dok se nalaze u nekom meču.\nRelated Items:Blizzard, Overwatch 2, vremenski uslovi


Vulin: Hvala Rusiji što nam je pokonila ovu gvožđuriju za deset miliona evra! - VEČERNJE NOVOSTI\n29. јула 2019. redakcija VESTI 0\nMinistar odbrane Republike Srbije Aleksandar Vulin izrazio je zahvalnost Rusiji i Putinu na rashodovanim špijunskim oklopnim vozilima koja su prodali Srbiji, a koja su juče “bez problema” stigla u Srbiju.\n– Ovih deset oklopnih vozila iz Muzeja vojne tehnike Rusije što nam je poklonila Rusija za tričavih 10 miliona evra odavno se više nigde ne koriste osim u Srbiji i Tadžikistanu, jer se radi o davno zastareloj tehnici. Ali, ta vozila uvek se mogu prodati kao staro gvožđe nekom otpadu, što govori da smo ipak napravili dobar posao – kaže ushićeno Vulin.\nNi predsednik Srbije Aleksandar Vučić nije krio oduševljenje zbog najnovijeg pojačanja vojne moći Srbije.\nRuska vojna tehnika


Ivanić: U ovom trenutku ne postoji mogućnost formiranja neke druge većine na nivou BiH - Sve o Srpskoj\nIvanić: U ovom trenutku ne postoji mogućnost formiranja neke druge većine na nivou BiH\nTVRDI DA MILORAD DODIK ZA GODINU DANA U PREDSJEDNIŠTVU BiH „NIŠTA NIJE URADIO“\nPočasni predsjednik PDP Mladen IVANIĆ: „Srpski član Predsjedništva BiH Milorad Dodik se poziva na to kako sam ja donosio Strategiju spoljne politike BiH /2018-2023. godina/ u kojoj kao nešto loše stoji. U toj strategiji se nigdje ne pominje članstvo u NATO i bilo kakva odluka o članstvu, već se precizno upotrebljava termin saradnja na NATO“\nPOČASNI predsjednik PDP-a Mladen Ivanić rekao je da u ovom trenutku ne postoji mogućnost formiranja neke druge većine na nivou BiH, niti bi on na njoj radio kada bi o tome odlučivao.\nIvanić je rekao na konferenciji za novinare u Banjaluci da na nivou BiH, gdje većinu čine SNSD, SDA i HDZ-a BiH, postoji sukob dvije političke koncepcije.\nGovoreći o problemu neformiranja vlasti na nivou BiH, Ivanić je rekao da treba deblokirati rad parlamenta BiH, jer su na čekanju važni projekti i za Republiku Srpsku i za cijelu BiH.\nIvanić kaže da tokom njegovog mandata na funkciji srpskog člana Predsjedništva BiH nijedna nadležnost sa Srpske nije prenesena na BiH i da je priča o punopravnom članstvu BiH u NATO svedena samo na saradnju sa ovim vojnim savezom, što je, kako kaže, njegov politički uspjeh.\nOn tvrdi da je „iza SNSD-a ostala odluka da se ide u NATO“.\n„Srpski član Predsjedništva BiH Milorad Dodik se poziva na to kako sam ja donosio Strategiju spoljne politike BiH /2018-2023. godina/ u kojoj kao nešto loše stoji. U toj strategiji se nigdje ne pominje članstvo u NATO i bilo kakva odluka o članstvu, već se precizno upotrebljava termin saradnja na NATO-om“, naveo je Ivanić.\nOn kaže da Dodik „za godinu dana ništa nije uspio da napravi u Predsjedništvu BiH, zbog čega odgovornost traži na nekom drugom mjestu i izmišlja sukobe sa opozicijom, pokušavajući da je optuži za svoje neuspjehe“.\nPotpredsjednik PDP-a Igor Crnadak rekao je da se u protekle četiri godine, „zahvaljujući politici ove partije, te Ivanića i njega, BiH nije pridružila sankcijama protiv Rusije, da je zaustavljen izvoz oružja u Ukrajinu, te da BiH nije priznala samoproglašeno Kosovo“.\nOn kaže da je sačuvan generalni stav o NATO-u, te da je zahvaljujući Ivanićevom i njegovom angažmanu riješen slučaj kada je riječ o novoj tužbi BiH protiv Srbije.\nTagoviMilorad Dodik Mladen Ivanić NATO opozicija PDP Predsjedništvo SNSD


200 preduzetničkih inicijativa danas na Sajmu | GradSubotica\n200 preduzetničkih inicijativa danas na Sajmu\nOko 200 preduzetničkih inicijativa predstavljeno je danas na Sajmu preduzetništva u Subotici, u organizaciji Srpske asocijacije menadžera (SAM), agencije DNA Communications i Američke agencije za međunarodni razvoj (USAID), a uz veliku podršku gradske uprave Subotice i lokalnih partnera. Sajam je organizovan u okviru projekta „Šansa za novi početak“.\nSajam preduzetništva u Subotici je treći sajam u nizu koji će biti organizovani širom Srbije u narednih šest meseci. Sajam je posetilo više od dvesta građana, koji su imali prilike da se informišu o više od 200 preduzetničkihideja, osmišljenih na osnovu višemesečnog istraživanja i u skladu sa specifičnostima i potrebama svakog regiona u Srbiji, razvrstanihpo visini investicije, kao i po delatnostima. Posetioci sajma su takođe dobili informacije o tome šta je potrebno za započinjanje novog biznisa, kako se smanjuje rizik i ostvaruje pristup fondovima podrške preduzetništvu.\n„Potpredsednik Narodne skupštine Srbije Vladimir Marinković, najavio je u novembru ove godine da će 2016. u Srbiji biti proglašena ’Godinom preduzetništva’ i da će Vlada Srbije podržati nove preduzetnike. Nadamo se da će ovi sajmovi preduzetništva dati motivaciju i inspiraciju ljudima koji su nedavno ostali bez posla i da će im pomoći da prepoznaju priliku da započnu svoj biznis. Ovaj projekat zovemo ’Šansa za novi početak’ jer verujemo da proces restrukturiranja nije kraj njihove karijere, već prilika za njihov novi početak. Do sada smo ovakve sajmove održali u Nišu i Kruševcu, gde smo zabeležili veliko interesovanje, a nadam se da će i građane Subotice inspirisati neka od predstavljenih preduzetničkih inicijativa da pokrenu svoj biznis“, kazala je na otvaranju sajma izvršna direktorka SAM Jelena Bulatović.\nProjekat je dobio podršku Ministarstva državne uprave i lokalne samouprave, Privredne komore Srbije, gradske uprave Subotice, Kancelarije za lokalni ekonomski razvoj Subotice, lokalne samouprave Subotice, Niša i Kruševca, organizacije ENECA, Regionalnih privrednih komora, lokalnih filijala Nacionalne službe za zapošljavanje, kao i brojnihlokalnih partnera koji se bave razvojem preduzetništva.\n„Zahvalio bih se osnivačima ovog projekta što su prepoznali Suboticu kao jednu od gradova u kojoj će predstaviti preduzetničke ideje i pokušati da podstaknu naše sugrađane na pokretanje biznisa. Gradska uprava je prepoznala potencijal ovog projekta i podržala organizovanje sajma. Svoje programe podrške će na sajmu predstaviti deset lokalnih partnera koji se bave promovisanjem preduzetništva. Nezaposlenost je veliki problem u celoj zemlji i mislim da je ovo dobra prilika za mnoge koji su ostali bez posla da razmisle o osnivanjubiznisa, sami ili udruženi“, rekao je pomoćnik gradonačelnika Subotice za oblast male privrede Ljuben Hristov.


Vučić:Sačuvajte te novine, pa ćemo videti ko je lagao - Studio B\nVučić:Sačuvajte te novine, pa ćemo videti ko je lagao Tanjug\nPolitikaPolitika Pocetna 16. 10. 2018. 10:36:10\n„Molim vas, sačuvajte te Ðilasove novine, sačuvaćemo i mi i šta su rekli predstavnici sindikata. Imam i sa državne televizije sačuvane delove gde se bog i batina Olivera Kovačević sprda sa Beogradom na vodi i tvrdi da neće postojati, a nikada nismo čuli reč izvinite za sve njihove laži“, objasnio je Vučić.\n„Za pripadnike vojske, policije, BIA, Odeljenja za izvršenje krivičnih sankcija, krećemo još ovog meseca sa izgradnjom u Vranju Nišu, zatim slede Kraljevo, Kragujevac, Beograd, Novi Sad, Sremska Mitrovica, Požarevac, Leskovac, Prokuplje i Čačak“, objasnio je on.\n„Neće dugo vremena proći i moći ćemo da vidimo ko je lagao. Ispostaviće se kao i obično, i ljudi će moći da to vide“, rekao je Vučić.\nKazao je da umesto da neki pozdrave dobre stvari, kao što su smanjenje nezapsolenosti, javnog duga i slično, pokušavaju da te stvari pretvore u nešlo loše.\n„Govorili su o sekretaru za kulturu u Beogradu, a u njihovo vreme nismo imali muzeje. Sve ono što ste ugasili, zatvorili, opljačkali neko danas podiže i daje građanima da mogu da koriste“, poručio je on.\n„Ali, nema pitanja kojim je moguće da pokažu da su neuspešni oni koji su uspešni“, naglasio je Vučić.\nVučić: Patrijarhove reči lepe,ali i obavezujuće\nPredsednik Srbije Aleksandar Vučić zahvalio je patrijarhu SPC Irineju na izjavi da se predsednik „kao lav“ bori za Kosovo i Metohiju i poručio da su te reči lepe, ali i obavezujuće.\n„To su koliko lepe, toliko i veoma obavezujuće reci, veoma važne i veoma obavezujuće i boriću se za interese našeg naroda na KiM svim srcem i svom snagom, kao što sam se i do sada borio“, rekao je Vučić novinarima u Beogradu.\nPredsednik je naveo da ne može da zna da li će njegova borba za južnu pokrajinu uvek biti u saglasju sa nekim ljudima koji bi da sanjaju snove koji su nemogući, nerealni i istakao da će se boriti za Srbiju, za KiM i pre svega za interese i budućnost našeg naroda na Kosovu i Metohiji.\nNa pitanje kako u odnosu na patrijarhovu vidi izjavu Vuka Jeremića da ga treba spreciti da se dogovori sa Prištinom oko Kosova, jer će, kazao je Jeremić, Vucić to kapitalizovati, predsednik je kazao da bi prvo on trebalo da odgovori na pitanje odakle mu pet miliona evra na računu, pa tek onda da deli lekcije o poštenju.\n„Neka se nađe neki od “nezavisnih“ novinara da ga pita odakle mu pet miliona evra na računu, jesi li ti trgovao gasom, oružjem, kakve si lopovluke pravio pa pet miliona evra na svoj racun dobio“, kazao je Vučić.\n„Pet miliona evra mu lopuže prebacile na račun, a on nam još soli pamet o poštenju i ne znam cemu već“, kazao je Vučić.


Dr Lukrecija Đeri: Seoski turizam Srbije konkurentan turistički proizvod\nBack REPORTAŽE PREDSTAVLJAMO Dr Lukrecija Đeri: Seoski turizam Srbije konkurentan turistički proizvod\nutorak, 02 decembar 2014 09:13\nŠesti Međunarodni sajmam turizma i seoskog turizma i II Sajam zimnice i domaće radinosti, od 27. do 29. novembra na Šumadija sajmu, okupio je preko 120 izlagača i nekoliko hiljada posetilaca. U organizaciji Gradske turističke organizacije Kragujevac ovaj Sajam je naglasak stavio na ruralni turizam i sve one tradicionalne vrednosti koje srpsko selo još uvek čuva, a čemu se sve više stanovnici urbanih sredina vraćaju.\nUpravo je i državni sekretar u Ministarstvu trgovine, turizma i telekomunikacija, prof. dr Lukrecija Đeri, akcentovala seoski turizam kao osnovnu smernicu razvoja i opstanka ljudi u seoskim sredinama.\n-Novi trendovi na turističkom tržištu ukazuju na činjenicu da sve više turista želi da boravi na ruralnim turističkim destinacijama, u jedinstvenom prirodnom okruženju, daleko od gradske vreve. Sve više gostiju želi da upozna kulturu različitih delova Srbije i da uživa u tradicionalnim specijalitetima, domaćoj hrani i piću.\nOd velikog značaja za ovaj Sajam turizma i seoskog turizma je nagrada „Turistički cvet“ kao najprestižnija u ovoj oblasti što je ganarant kvaliteta i ulaganja u ovu manifestaciju.\nNedavno je održana finalna konferencija pod nazovom „Održivost ruralnog turizma u Srbiji i uticaj na lokani ekonomski razvoj“ u Kragujevcu, na kojoj su predstavljeni najvažniji rezultati projekta „Podsticanje ruralnog turizma za održivi i lokalno ekonomski razvoj“. Projekat je nastao sa ciljem da se unapređuju postojeći i razvijaju novi kapaciteti za bavljenje ruralnim turizmom u Šumadiji, kao vidom malog porodičnog biznisa, čime se dugoročno doprinosi loklanom ekonomskom razvoju zajednice.\nPored brošure „Otključajte lepote Šumadije i centralne Srbije“, predstavljen je i Vodič za seoske domaćine, koji na jednostavan i razumljiv način daje prikaz najvažnijih inforamacija za bavljenje ruralnim turizmom - rekla je dr Lukrecija Đeri.\nOna je dodala da iako je u budžetu manje para, država nastoji pomoći domaćinima na razne načine. Ona je sugerisala da svi oni koji žele da počnu da se bave bilo kojim vidom seoskog turizma, da se dobro inforimišu o uslovima potrebnim za tu vrstu delatnosti datim Zakonskom regulativom, i osim želje treba oslušnuti i potrebe tržište i zahteve turista. Svake godine Ministarstvo putem raznih konkursa pomaže pojedince i NVO, čiji su osnivači lokalne samouprave, da kroz projekte dođu do nekog početnog ili dodatnog kapitala, i ako korisnici tih sredstava kao dobri donaćini dodaju još nešto svoje, i ako učestvuju i na međunarodnim, prekograničnim projektima, iskoriste šanse koje nudi partnerstvo sa drugim gradovima i evropski fondovi, onda se od seoskog turizma može napraviti veoma lepa priča.\nDr Đeri takođe podvlači da moramo imati vrlo kvalitetan i veoma konkurentan turistički proizvod da bi mogli privući veoma zahtevne strane goste. Potrebna je izgrađena infrastruktura kako bi turisti došli do određene destinacije, mora postojati izuzetna saradnja između lokalne saomouprave i lokalne turističke organizacije, kao i njihova saradnja sa Turističkom organizacijom Vojvodine i Turističkom organizacijom Srbije, kao krovnim organizacijama, i puno rada i truda, uz obaveznu promociju. Najbolji primer za to kakvu snagu promocija ima je Coca Cola, koja u to i dalje ulaže velika sredstva, iako bi narednih 20 godina, i bez reklame, za taj proizvod svi znali. Međutim, promocije takođe koštaju, pa dr Đeri preporučuje povezivanje i udruživanje, i turističkih organizacija opština sa TOS-om i TOV-om, radi zajedničkog učešća na sajmovima i ostalim mestima gde je potrebno i nužno biti viđen i predstavljen.\nNa kraju, dr Lukrecija Đeri je iznela svoje pozitivne utiske o Sajmu, pre svega o šarolikosti izlagača, o tome što su mesto za štandom našle i osobe sa invaliditetom i predstavile se na najlepši način svojim rukotvorinama, kao i to što je Sajam prodajnog karaktera.\nO tome kakav efekat Sajam ima na opštinu i kakve može da ima, podseća da je u ovoj opštini prvo seosko domaćinstvo registrovano 2010. godine, a četiri godine kasnije Kragujevac može da se pohvali sa 15 domaćinstava koja lepo posluju i pozitivno privređuju,\n-Seoski turizam je šansa mladim ljudima, i svima koji žive na selu da ostanu, da ne krenu put velikih gradova, da se ta tendencija, koja je počela još davnih dana, zaustavi, jer seoski truizam ne znači samo bavljenje turizmom. Taj vid turizma pokreće za sobom niz privrednih delatnosti, kao što su domaća radinost, proizvodnja pića, hrane... Kroz seoska turistička domaćinstva i ugostiteljstvo, mogu da se plasiraju svi proizvodi proizvedeni u kućnim uslovima, i to je šansa da i mladi i stari ostanu na selu - zaključila je dr Lukrecija Đeri.


HR saveti - Procena radne uspešnosti - MojTim.com\nOvu stranicu ste odštampali sa linka: http://www.mojtim.com/hr-saveti/?hrOblast=98&hrSavet=408&key=&savet_submit=Prika%25C5%25BEi\nBroj pregleda: 5960\nProcena radne uspešnosti (performansi) zaposlenih je jedan od najvažnijih zadataka menadžmenta ljudskih resursa. Ona govori o uspešnosti selekcije, obuke i treninga i daje smernice za dalje planiranje razvoja zaposlenih, sistema nagrađivanja i discipline.\nProcena radne uspešnosti je proces u kome se meri i ocenjuje doprinos svakog zaposlenog ciljevima organizacije u odnosu na određeni vremenski period. U ovom procesu ocenjuju se svi zaposleni uključujući i menadžere na svim nivoima organizacije.\nPrilikom ocenjivanja veoma je važno da kriterijumi ocenjivanja budu pažljivo odabrani. Radna uspešnost se može procenjivati u odnosu na:\nDimenzije posla koje se na ovaj način ocenjuju moraju biti odabrane prema važnosti za obavljanje određene vrste posla, a do njih se dolazi na osnovu analize radnog mesta i opisa posla.\nU praksi se najčešće koristi šest osnovnih dimenzija:\nUlogu ocenjivača u procesu procene radne uspešnosti mogu preuzeti:\nDa bi se mogućnost greške u ocenjivanju svela na minimum, preporučuje se sistem ocenjivanja “360 stepeni”. U obzir se uzimaju ocene neposrednog rukovodioca, podređenih, saradnika i samog zaposlenog i na osnovu njih planira dalji razvoj zaposlenog. U okviru individualnog plana, zajedno sa zaposlenim, postavljaju se individualni ciljevi i planiraju sredstva potrebna za njihovo postizanje.


Nikola Petković novi fudbaler Vojvodina: Lalatović najbolji trener u Srbiji\n27. novembar, 16:02\nPetković ponovo u dresu Vojvodine: Lalatović NAJBOLJI trener u Srbiji 1 Podeli Podeli na facebook Podeli na twitter Podeli na viber Pošalji na mail\n04.09.2019. / 12:35\n"Uvek sam govorio da sam u ovom klubu proveo najlepši period mog života", naglasio je povratnik u redove Novosađana.\nKao što je najavljeno prošlog petka - Nikola Petković je pojačao redove Vojvodine!\nIskusni odbrambeni fudbaler, koji može da igra na pozicijama levog beka i štopera, vratio se na "Karađorđe" posle tačno 11,5 godina, kada su sa njim u timu igrali Dušan Tadić, Gojko Kačar, Danijel Aleksić, Nino Pekarić, Damir Kahriman i drugi...\nU redove "stare dame" stiže iz Kine (Longfor) i potpisao je ugovor do juna 2021. godine, a u starom-novom klubu nosiće broj "13".\nZvezdin spisak za Ligu šampiona: Ipak IZNENAĐENJE, dvojica prekobrojnih!\n"Radi se o igraču koji će doneti dodatnu čvrstinu i agresivnost našem timu, a to je upravo ono što smo i najavili pred početak sezone, kada smo rekli da hoćemo da promenimo krv FK Vojvodina. Smatram da će svojim iskustvom i kvalitetom doprineti još boljim rezultatima našeg tima u nastavku sezone, ali i da će pored njega naši mladi igrači moći još više da napreduju i razvijaju se", rekao je predsednik Vojvodine Vojislav Gajić.\n"Od mog odlaska iz Vojvodine je prošlo tačno 11,5 godina, što je jako dug period. Uvek sam govorio da sam u ovom klubu proveo najlepši period mog života, a to je bilo vreme kada se Vojvodina vraćala na neki dobar kolosek. Kada sam prvi put bio došao, bilo je nekih problema i turbulencija u klubu, ali za šest meseci se sve preokrenulo", kazao je Petković za zvanični sajt i dodao:\n"Imali smo uspeha, dosta pobeda i mnogo lepih stvari me vezuje za ovaj grad, te nisam mnogo razmišljao posle razgovora sa predsednikom i sportskim direktorom. Nadam se da će ovo biti jedna lepa i zdrava priča. Lalatović je najbolji trener u Srbiji i ima neverovatnu energiju i znanje, te se vidi njegova ruka po tome kako ekipa igra".\nPetković je prethodnu utakmicu Vojvodine protiv Zvezde, još jednog kluba za koji je nastupao, posmatrao sa tribina, a probaće da što pre uđe u takmičarski ritam kako bi se nametnuo novom treneru. Dobar deo saigrača već poznaje...\n"Drinčića poznajem dosta dobro još od ranije, jer smo zajedno igrali u mladoj reprezentaciji koja je 2007. godine bila vicešampion Evrope. On je sjajan igrač i vođa ove ekipe. Takođe, privatno poznajem i Nikolića, iako sa njim nikada nisam igrao zajedno. Svi ostali momci su pozitivni i atmosfera je jako dobra, pa se dobro radi i na treninzima", ispričao je Nikola Petković.\nVojvodina se pojačala za kraj: Vratila Petkovića posle 12 godina\nMilojević zamerio igračima zbog slavlja: Mnogi ZATO nisu bili na nivou\n07.09.2019. / 10:59\nPrepotentan , pamtimo ga dok je igrao u Radničkom iz Pirota.


Postoji li uopšte reklama kojom Srbija promoviše jeftinu radnu snagu? - Ekonomske Vesti\nNa društvenim mrežama pojavila se fotografija na kojoj je fragment navodne reklame pod naslovom „Invest in Serbia“, a koja potencijalne investitore u Srbiju „mami“ jeftinom radnom snagu.\nNa fotografiji koju je na Tviteru objavio korisnik @dusanmasic piše da su radnici u Srbiji visoko kvalifikovani, a jeftini.\nPortal Ekonomske Vesti pokušao je da sazna ko je autor reklame koja se navodno emituje na CNN-u, ali niko od naših sagovornika nije želeo da preuzme „zasluge“ za nju.\nU Ministarstvu privrede su nam rekli da nemaju nikakve veze s tom reklamom, a isti odgovor smo dobili i u Ministarstvu finansija. Iz oba ministarstva su nam savetovali da se obratimo direktno Vladi Srbije. Od Milivoja Mihajlovića, direktora Kancelarije Vlade Srbije za odnose sa medijima, dobili smo sličan odgovor: „Nemam nikakve informacije u vezi sa tom reklamom“.\nSledeća adresa bila je Privredna komora Srbije (PKS).\n„Nemam bilo kakvu informaciju da je PKS uključena u realizaciju reklame koja se emituje na CNN-u“, rekao nam je Milan Nedić iz Privredne komore Srbije.\nI u Agenciji za strana ulaganja i promociju izvoza Republike Srbije su nam rekli da nemaju nikakve veze sa navodnom reklamom.\nS obzirom da niko nije želeo da „preuzme zasluge“ za ovu navodnu reklamu odlučili smo da proverimo da li ista uopšte postoji, odnosno da li se emituje na CNN-u. Izvor iz te medijske kuće nam je u nezvaničnom razgovoru rekao da ne zna za postojanje te reklame, a da bi trebalo kad bi ona postojala.\nPostoji mogućnost da se ova reklama emituje na nekoj drugoj inostranoj televiziji, ali zvaničnih informacija o tome, takođe, nema.\nI pored nedostataka zvaničnih informacija o ovoj reklami, pa čak i same potvrde o njenom postojanju, oglasio se Savez samostalnih sindikata Srbije koju su ocenili da „sramna reklamna kampanja potvrđuje da je cilj izmena Zakona o radu i drugih ‘reformi’ proizvodnja siromaštva što će, zajedno s visokom nezaposlenošću, trasirati put za dolazak kompanija čiji je cilj jedino profit, uz minimalna ulaganja, odnosno što niže plate“.\nOni su na kraj svog saopštenja zatražili od Vlade Srbije „da obelodani koliko je u vreme opšte štednje platila za spot na CNN“.\n← Hrvati će za praznike potrošiti 1,4 milijarde evra!\nVlada otpisuje dugove Železare Smederevo, ponovo →\nMinistarstvo: Prihvatićemo amandmane koji se tiču informacija od javnog značaja\nPutin ima unuke\n10. jun. 2017 Andrija Matić 1\nPostignut dogovor: FAP prekida štrajk


Beogradski festival igre kulturni brend Srbije - alo.rs\nAUTOR: Tanjug DATUM I VREME: 03.03.2021. 22:10\nNovo, 18. izdanje Beogradskog festivala igre (BFI) koje počinje u subotu, 6. marta, nastupom Njujork siti baleta u Novom Sadu na sceni SNP-a, danas je svečano predstavljeno u Skupštini Beograda.\nBeogradski festival igre, Foto: Beoinfo\nDačić je poželeo dobrodošlicu svim stranim umetnicima koji će u narednim mesecima dolaziti da nastupaju na festivalu, i zahvalio se prijateljima koji su pomogli organizaciju ovogodišnje smotre - Delegaciji Evropske unije u Srbiji, gradu Beogradu, ambasadama zemalja iz koje dolaze ovogodišnji učesnici.\nOna je izdvojila trupu koja otvara 18. BFI - New York City Ballet, koji će biti izveden u dva termina - na otvaranju u subotu, 6. marta na velikoj sceni SNP-a u Novom Sadu, a zatim dan kasnije, u nedelju, 7. marta na sceni “Ljuba Tadić” u JDP-u.\nNavela je da će uz glavni program festivala koji čine predstave iz celog sveta, biti organizovani mnogi prateći programi - filmovi, kursevi, izložbe, radionice, što sam festival čini jedinstvenim na ovim prostorima, jer gaji staru i razvija novu publiku.\nGoran Vesić je čestitao punoletstvo - 18. rođendan festivalu i odmah podsetio koliko je bilo teško organizovati prethodno, 17. izdanje, koje se prolongiralo posle prvog talasa pandemije i trajalo je sve do decembra 2020. godine.\nProgram je veoma bogat i sadržajan, osim kolažnog fragmentarnog spektakla Njujork siti baleta kao Veče zvezda (koreografi - Džorž Balanšin, Džerom Robins, Kristofer Vildon, Johan Koborg)\nstiže kompanija “Alias” iz Ženeve 23. i 24. marta sa plesnim komadom “Normalno” Ðulijermea Botelja na sceni Beogradskog dramskog pozorišta.\nNa konferenciji za medije pozdrave su uputili i ambasadori zemalja čije trupe gostuju na BFI - Francuske, Švajcarske, Belgije, Italije, Izraela, Španije.


Velika konferencija "Neka bolja budućnost" - Nađi Raula\nVelika konferencija "Neka bolja budućnost"\nOrganizacija “Nađi Raula” organizuje konferenciju “Neka bolja budućnost”. Konferencija se održava u utorak, 10. Decembra 2019. godine u velikoj Sali Univerziteta u Nišu. Među panelistima se ove godine očekuju mladi talenti, naučnici, predstavnici obrazovnih institucija, sportisti i drugi. Ideja o održavanju konferencije potekla je od Jovana Milića, mladog aktiviste iz Niša i studenta Master studija na Mašinskom fakultetu u Nišu.\n„U novembru smo po prvi put dodelili Nagrade „Svetislav Milić“, uspešnim i inspirativnim mladim ljudima. Međutim, mladim i uspešnim ljudima nije dovoljna samo takozvana podrška rečima, njima su potrebni i drugi vidovi podrške. Baš zato smo oformili ovu konferenciju ne bi li se mladi i talentovani ljudi dodatno predstavili publici u Nišu i ne bi li ljudi koji mogu da im pomognu, čuli njihove realne probleme i pomogli im u daljem radu“ – izjavio je Jovan Milić i poručio: „Smatram da organizacijom ovakvog i sličnih događaja podstičemo mlade ljude da se bave naukom, kulturom, sportom i da budu uspešni u svojim oblastima. Znate, sutradan oni postaju prava i nedvosmislena budućnost Srbije, a možda i sveta“.\nU sklopu svečanog otvaranja konferencije, koje je zakazano za 11.30h očekuje se predstavljanje i filma: „Neka bolja budućnost Srbije“, u kome se predstavljaju uspešni i talentovani mladi ljudi, pred kojima je svet. Kako sami organizatori kažu, oni se ne eksponiraju, oni nisu svakog dana u medijima, ali o njima će svet tek govoriti, i važno je da ih podržimo. Učesnici ovogodišnje konferencije već uveliko video porukama pozivaju ljude da dođu na konferenciju i da ih podrže.\nUčesnici i moderator govore na temu: „Neka bolja budućnost Srbije, koliko smo nazadovali, a koliko napredovali?“\nOčekuje se da na konferenciji govore i: Jelena Nedeljković, učenica Gimnazije „Bora Stanković“ u Nišu, koja je još od osnovnoškolskih dana volela da se takmiči na brojnim takmičenjima, Veljko Đurić, učenik prve godine Gimnazije „Svetozar Marković“ inače i laureat Nagrade „Svetislav Milić“ u oblasti nauke i obrazovanja, Marko Vučetić, student dva master modula na Mašinskom fakultetu u Nišu, Đorđe Ogrizović, student Tehnološko – metalurškog fakulteta u Beogradu i drugi.\nU sklopu svečanog otvaranja konferencije nastupiće dečiji hor „Leptirići“ Osnovne škole „Ćele Kula“ u Nišu. Njihov program posvećen je upravo domovini Srbiji.\nKonferencija „Neka bolja budućnost“, održava se u utorak, 10. decembra 2019. od 11.30h u Velikoj Sali Univerziteta u Nišu. Ulaz na događaj je slobodan, a organizatori pozivaju građane da posete ovaj događaj i podrže mlade talente, pravu budućnost.


Okanoviæ smatra da se novim Pravilnikom o ispitivanju ispravnosti uvoznih polovnih vozila suštinski ne menja ništa po pitanju bezbednosti i zaštite kupaca.\n"Želja svakog kupca je da roba koju nabavlja nema 'skrivenih mana'", objašnjava on, "a ovim pravilnikom, koji predviða da svaki polovni automobil kupljen u inostranstvu mora prilikom uvoza da proðe poseban detaljan pregled, ne ispituju se 'skrivene mane'".\nOkanoviæ je istakao i da sa aspekta bezbednosti ima mnogo bitnijih stvari koje bi trebalo uraditi, ukazujuæi na stanje saobraæajne signalizacije, kao i analizu saobraæajnih nezgoda što, kako je ocenio, direktno utièe na bezbednost i živote ljudi.\n"Imate tri elementa u saobraæaju - èoveka, put i vozilo. Tehnièka ispravnost vozila najmanje izaziva nesreæe. To nije nebitna stvar, ali svako da nije ni goruæa", ocenio je Okanoviæ.\nProèitajte više o novom Pravilniku o ispitivanju ispravnosti uvoznih polovnih vozila.


pink.rs | Parking za trudnice: Mesta za trudnice u šest parking objekata u Beogradu\nParking za trudnice: Mesta za trudnice u šest parking objekata u Beogradu\nJKP 'Parking servis' je u šest parking objekata obeležilo mesta za parkiranje vozila budućih mama i mama sa decom u kolicima, a gradski menadžer Goran Vesić kaže da je obeleženo ukupno 11 takvih mesta, i da se mogu koristiti od danas.\nKako je naveo, u garažama "Pionirski park" i "Masarikova" i na parkiralište "Milan Gale Muškatirović" obeleženo je po jedno parking mesto, u garažama "Obilićev venac" i "Zeleni venac" po dva, a na parkiralištu "Ada Ciganlija" četiri parking mesta.\n- Ovo parking mesto mogu da koriste trudnice i mame sa decom u kolicima - rekao je Vesić, i dodao je da su ta parking mesta šira od uobičajenih kako bi žene koje ih koriste imale veći komfor.\n- To je samo nastavak naše politike u kojoj želimo da različitim grupama stanovništva omogućimo da im usluge naših javnih službi budu pristupačnije - izjavio je Vesić, i naveo da je JKP "Parking servis" po prvi put obeležio i ukupno 21 porodično parking mesto.\nTo će, dodao je on, porodicama omogućiti da lakše nađu parking mesta.\nOsim toga, na teritoriji Beograda ima 26 đačkih parking mesta, naveo je Vesić i pojasnio da su to parking mesta koja se nalaze ispred škola i da sav prihod sa tih parking mesta ide za potrebe te škole- table, računare...\nGradski menadžer, u prisustvu direktor JKP "Parking servis" Andrija Čupković, naveo je da u Beogradu ima i devet "Bebi parking mesta" ispred porodilišta, i sav prihod sa tih parking mesta ide za potrebe tih porodilišta.\n- Na ovaj način preduzeće "Parking servis" pokazuje da je društveno odgovorna kompanija koja vodi računa o tome ne samo da obezbedi parkiranje, već da obezbedi i parkiranje za različite grupe stanovništva. Imamo i parking mesta za invalide, i trudimo se da različite grupe stanovništva mogu pristupačnije mogu da koriste javne usluge, što je veoma važna jer na taj način pokazujemo da smo zrelo društvo, društvo koje brine o svim svojim građanima i da polako postajemo uređeno evropsko društvo - naglasio je Vesić.\nOn se zahvalio predsednici udruženje "Mamin san" Danki Todorović koja je inicirala obeležavanje parking mesta za trudnice i mame sa decom u kolicima.\n- Mi se trudimo da gde god možemo izađemo u susret udruženjima građana i zajedno sa njima uradimo nešto što je dobro za građane, kada god si ti predlozi dobri, mi to radimo, a u ovom slučaju to je bilo zaista i više nego logično i potrebno - rekao je Vesić.\nPredsednica udruženja "Mamin san" Danka Todorović je rekla da je to udruženje osnovano pre tri godine sa ciljem edukacije budućih roditelja.\n- Do sada smo edukovali 3.000 parova i to nas svrstava u najposećeniju školu roditeljstva u Beogradu - navela je Todorović, i dodala da je ovaj projekat nastao upravo jer su trudnice to želele.\nPročitajte još: Advokat Terzić za NOVO JUTRO: Kazne za nadrilekare i do 12 GODINA ZATVORA! (VIDEO)\nParking servis: Računi za ljubičastu zonu biće umanjeni\nRODE U BEOGRADU: Proširena akcija 'Bebi parking mesto'\nVesić: Inovacije 'Parking-servisa' za bolji kvalitet usluge\nOko 300 radnika 'Parking servisa' čisti sneg u Beogradu


Predsednik SAD Džo Bajden odobrio je ponovno raspoređivanje američkih trupa u Somaliji, čime je povukao odluku svog predhodnika Donalda Trampa, saopštili su danas američki zvaničnici.\nSlanje trupa u Somaliju tražio je Pentagon, kako bi podržao borbu protiv militantne grupe Al Šabab. Tramp je 2020. godine iz Somalije povukao oko 700 američkih vojnika dok će ih ovog puta SAD poslati manje od 500, prenosi BBC.\nPonovno uspostavljanje vojnog prisustva SAD u toj istočnoafričkoj zemlji dolazi nakon dugo očekivanih predsedničkih izbora. Bivši mirovni aktivista Hasan Šeik Muhamed, koji je danas stupio na funkciju predsednika Somalije, obećao je da će blisko sarađivati sa međunarodnim partnerima.\nJEZIVO Šest muškaraca ubijeno kod granice Kenije i Somalije: Jedna žrtva obezglavljena, četiri zapaljene\nSomalija Amerika Vojska Džo Bajden\n"NEĆU ODUSTATI OD BORBE PROTIV EPIDEMIJE ORUŽANOG NASILJA" Oglasio se Bajden povodom pucnjave u Čikagu


50. rođendan Samsunga – iskoristite popust u iznosu od 50 KM – Novosti Plus\n50. rođendan Samsunga – iskoristite popust u iznosu od 50 KM\n12 Novembra, 2019 Kristina Prole\t0 Comments\nPola vijeka postojanja jednog brenda koji je pomjerio granice tehnologije i učinio da nemoguće postane moguće, mora da se proslavi. Povodom 50. rođendana Samsunga, m:tel je odlučio da svima onima koji u toku novembra 2019. godine nabave neki od telefona iz A serije (Samsung A30s, Samsung A50 ili Samsung A70), ili jedan od telefona iz serije S (Samsung S10 ili Samsung S10+), daruje popust u iznosu od 50 KM.\nSamsung A serija, po riječima proizvođača, napravljena je za eru života uživo.U toj eri u kojoj dominira spontanost i kreativnost, te kada se dijeli sadržaj uživo, potrebno je imati telefon koji će sve to da isprati: telefon za slikanje spontanih fotografija, telefon za emitovanje video snimaka uživo, telefon za povezivanje sa drugima u trenutku kada sa njima dijelimo naša iskustva. Upravo takve karakteristike krase Samsung A seriju koja može biti dostupna svima. Inovativna kamera, veliki ekran i velika baterija, posebno dizajnirani i proizvedeni za generaciju koja živi u trenutku i koja sve svoje strasti, iskustva i interakcije dijeli „uživo“, dodatni su razlog da se opredijelite za Samsung A30s, A50 ili A70.\nA ukoliko želite osjetiti još više inovacija u mobilnoj telefoniji, neka vaš izbor budu telefoni Samsung Galaxy S10 i S10+. Kakav god da je vaš izbor, popust od 50 KM koji vam daruje m:tel za kupovinu jednog od navedenih modela, dodatan je motiv da se ovog mjeseca počastite Samsungom!\n← Medijska kampanja o značaju poreza za nepokretnosti\nStručnjaci objašnjavaju zašto je potreban “oprez” kod upotrebe antibiotika →


Izvor: Capital.ba, 22.Nov.2019, 16:09\nBANJALUKA, Prosječna oktobarska plata nakon oporezivanja u Republici Srpskoj iznosila je 910 KM i nominalno je veća za 0,1 odsto, a realno manja za 1,1 odsto u odnosu na njen septembarski iznos, podaci su Republičkog zavoda za statistiku. Najveća prosječna oktobarska plata nakon oporezivanja u iznosu od 1.389 KM bila je u oblasti finansijske i djelatnosti osiguranja, dok je njen najniži prosjek od 637 KM bio u građevinarstvu. Najveći nominalni rast oktobarske plate nakon oporezivanja u odnosu na isti mjesec prošle godine od 15,3 odsto bio je u administrativnoj i pomoćnoj uslužnoj djelatnosti. Prosječna oktobarska bruto plata iznosila je 1.412 KM. Cijene proizvoda i usluga koje se koriste za ličnu potrošnju u Republici Srpskoj,...\nIzvor: Capital.ba, 22.Nov.2019\nBANJALUKA, Desezonirana industrijska proizvodnja u Republici Srpskoj oktobru u poređenju sa septembrom manja je za 4,6 odsto, podaci su Republičkog zavoda za statistiku. U oktobru je u prerađivačkoj industriji zabilježen pad od 2,9 odsto, u vađenju ruda i kamena pad je bio 5,4 odsto, dok je pad...


Uživajte u kupovini omiljenih brendova po sniženim cenama i budite deo najbolje zabave u gradu!\nTokom Ušće šoping festivala radnje će davati specijalne popuste na aktuelnu kolekciju jesen-zima preko celog dana, od 10 do 22 sata. Iskoristite ovu jedinstvenu priliku da se obučete po poslednjoj modi i to po sniženim cenama.\nOsim popusta, posetioce očekuje bogat zabavni program uz DJ-a i atraktivne poklone. Pravi ljubitelji šopinga imaće priliku da uživaju u istom, i to u društvu svojih omiljenih poznatih ličnosti. Dovoljno je da se do 24.septembra prijave na mail shoppingsapoznatima@adriamedia.rs , ostave ime i prezime kao i kontakt telefon.\nTakođe, magazin Sensa će organizovati različite radionice i predavanja. Posetioci će imati priliku da se sretnu sa saradnicima ovog magazina za srećniji život i da uživaju u čarobnoj reiki tehnici, kao i da se upoznaju sa osnovama NLP-a, lekovitim moćima bahovih kapi i moćnim dejstvom afirmacija.\nMagazin Cosmopolitan je pripremio pravu poslasticu za dame koje vole popularan selfi. Svoju kreativnost moći će da pokažu na delu učešćem na konkursu Como Selfie Star. Na centralnom trgu biće postavljen Cosmo foto-zid, ispred koga će moći da prave originalne selfi poze, a zatim da te fotografije podele na svom Fejsbuk profilu sa #Cosmoselfiestar#SCUSCE. Od svih prikazanih fotografija modna urednica magazina Cosmopolitan odabraće damu koja zaslužuje titulu selfie star.\nZa muškarce će biti organizovano slikanje za naslovnu stranu magazina Men's Health. Na centralnom trgu biće postavljena uveličana replika naslovne strane, ispred koje će pripadnici jačeg pola moći da poziraju. Osim toga, za one s takmičarskim duhom održaće se takmičenje u ubacivanju trojki.\nDođite i kupujte uz Story, Sensu, Cosmopolitan i Men's Health po najpovoljnijim cenama u gradu i uživajte u originalnom zabavnom programu u UŠĆE Shopping Centru!\nJoš tri dana do početka Ušće šoping festivala\nDobitnice poklona u 3. krugu Cosmo nagradnog konkursa\nJoš samo pet dana do Trke na štiklama!\nCosmo & Rimmel akcija - još samo ovaj mesec


BOMBA U NAJAVI Murinjo želi bivšeg fudbalera Partizana - MaxBet Sport\nFudbalsko proleće je bilo mirno i tiho, a leto bi moglo da bude veoma uzbudljivo. Tek trebaju ad se završe nacionalna fudbalska prvenstva, a igraće se Liga šampiona i Liga Evrope. Uz to, čeka nas i prelazni rok, a on neće da bude ništa manje interesantan.\nBUNDESLIGA: U nedelju od 15:30 igraju Borusija Menhengladbah – Union Berlin, a u kladionici MaxBet je kvota na pobedu domaćina 1.55.\nVeć smo pisali da su mnogi klubovi krenuli u akciju traženja pojačanja. To radi i Totenhem, a velika želja trenera Žozea Murinja je defanzivac madridskog Atletika Stefan Savić.\nGotovo je izvesno da će Jan Vertongen da napusti “pevce” kada mu istekne ugovor na leto, pa je portugalski trener krenuo u potragu za novim štoperom. Njegova želja je da dovede nekadašnjeg fudbalera BSK iz Borče, Partizana, Mančester sitija i Fjorentine.\nStefan Savić iz vremena kada je igrao za Partizan (Foto: Starsport)\nSavić je rođen 1991. u Mojkovcu i za reprezentaciju Crne Gore je odigrao 52 utakmice i dao pet golova. U Madrid je došao 2015. godine. SA “jorgandžijama” je 2016. stigao do finala Lige šampiona gde je izgubio od Reala. Dve godine kasnije Atletiko je osvojio Ligu Evrope i Superkup Starog kontinenta.\nOve sezone je u svim takmičenjima odigrao 19 utakmica i dao jedan gol. Ugovor sa klubom mu važi do juna 2022. godine, a trenutna vrednost na tržištu mu je 25.500.000 evra.\nTagovi:FK Atletiko MadridFK TotenhemPremijer ligaStefan SavićTop2Top3Žoze Murinjo


Socijalna ekonomija u Evropi – Socijalno preduzetništvo\nSocijalno preduzetništvo doprinosi razvoju ekonomije zasnovane na solidarnosti i na taj način pomaže državama-članicama da postignu niz ključnih ciljeva Evropske unije kao što su stvaranje i očuvanje radnih mesta, društvena uključenost i inovativnost, ruralni i regionalni razvoj, zaštita životne sredine i dr. Ovaj model poslovanja se u Evropi sve više širi, dobija na značaju i može se smatrati jednim od temelja evropskog projekta integracije.\nU većem delu Evrope je prihvaćena potreba za postojanjem drugačijih, neklasičnih vidova poslovanja koja se ne zasnivaju isključivo na stvaranju profita. Nisu svi ljudi podjednako u stanju da ravnopravno učestvuju u tržišnoj utakmici iz različitih razloga – zdravstvenih, obrazovnih, egzistencijalnih i dr. Principi liberalne ekonomije nisu univerzalno primenljivi svuda i na svakom mestu, postoje značajni delovi zajednice koji su osobeni i neretko na margini, ali ipak imaju potrebu da se na odgovarajući način uključe u normalne tokove života i poslovanja.\nU poslednjih trideset godina u Evropi se sve više obraća pažnja na socijalnu ekonomiju kao način da se ublaže posledice globalizacije, tehnološkog napretka i ekonomskih kriza. I pored toga, situacija se i dalje razlikuje od države do države po pitanju postojanja zakonskog okvira, finansijskih i drugih mera podrške, i do danas nije usaglašena i usvojena opšteprihvaćena definicija socijalne ekonomije.\nSmatra se da trenutno oko 2 miliona pravnih lica u državama-članicama Evropske unije, koja predstavljaju oko 10% svih pravnih lica, posluje po principima socijalne ekonomije i zapošljava preko 14 miliona radnika, što čini 6,5% zaposlenih u Evropskoj uniji.\nU svojim Zaključcima od 7. decembra 2015. godine Savet za zapošljavanje, socijalnu politiku, zdravstvo i potrošačke poslove Saveta Evropske unije (EPSCO) pozvao je države-članice i Evropsku komisiju da “ustanove, primenjuju i dalje razvijaju odgovarajuće Evropske, nacionalne, regionalne i/ili lokalne strategije i programe za jačanje socijalne ekonomije, socijalnog preduzetništva i socijalne inovacije“. U istom dokumentu se podstiče konstruktivni dijalog između Evropskih, nacionalnih, regionalnih i/ili lokalnih vlasti i svih drugih zainteresovanih strana, koji prema Savetu treba da se usmeri na sledeće strateške oblasti: svest, prepoznavanje i obrazovanje, socijalne inovacije, regulatorno okruženje i pristup finansijama.


“Ovakva odgovorna fiskalna politika, koja je izostala prethodnih godina, stvoriće prostor za relaksiraniju monetarnu politiku, koja bi dala zamajac novom kreditnom i investicionom ciklusu”, ocenio je ministar.\nKao četiri uslova za ostvarenje ciljeva ekonomskog oporavka Srbije, Krstić je naveo jedinstvenu politiku vlade koja bi se koodrinisano sprovodila u svim resorima, bez obzira na partijsku pripadnost, potom stručnost, radikalnu dekolektivizaciju odgovornosti, "jer ne može država da bude kriva za sve", kao i sprečavanje da se preko državnih funkcija ostvaruje lična korist.\nKrstić je poručio da nastupajući izbori pružaju poslednju, ali realnu priliku za ostvarenje ciljeva ekonomskog oporavka Srbije.\n"Od toga koliko ćemo biti hrabri i odlučni i šta ćemo učiniti u toku nekoliko meseci posle 16. marta zavisi da li ćemo iskoristiti poslednju, ali rekao bih realnu šansu da odgovorno raskrstimo sa prošlošću i vratimo sebi budućnost", rekao je Krstić i dodao da nam geopolitičke okolnosti nikada nisu bile naklonjene.\n“Ako se ne stvori široki konsenzus za korenite sistemske reforme, najmanje što možemo da očekujemo su finansijske teškoće naspram kojeg bi i najcrnji dani mučnih devedesetih godina izgledali kao zlatno doba”, upozorio je ministar.


Međunarodna konferencija „Izgradnja institucionalnih kapaciteta nacionalnih tela za zaštitu konkurencije Jugoistočne Evrope“ « Komisija za zaštitu konkurencije\nMeđunarodna konferencija „Izgradnja institucionalnih kapaciteta nacionalnih tela za zaštitu konkurencije Jugoistočne Evrope“\nKomisija za zaštitu konkurencije u saradnji sa Evropskom bankom za obnovu i razvoj, uz tehničku podršku Centra za liberalno-demokratske studije (CLDS) organizovala je međunarodnu konferenciju „Institucionalna izgradnja nacionalnih tela za zaštitu konkurencije u Jugoistočnoj Evropi”.\nKonferenciju su otvorili predsednik Komisije za zaštitu konkurencije dr Miloje Obradović, direktor EBRD –a za Srbiju Daniel Berg i Tanja Miščević, šef Pregovaračkog tima sa EU.\nPredsednik Komisije za zaštitu konkurencije dr Miloje Obradović naglasio je, da posle godina recesije , nacionalna tela za zaštitu konkurencije nemaju pravo na grešku, da moraju obezbediti spontano delovanje pravila konkurencije i reagovati samo u meri i na način da se to delovanje što efikasnije omogući za dobrobit privrede i potrošača.\n„Verujem da je jedini odgovor – upravo kroz izgradnju institucionalnih kapaciteta tela za zaštitu konkurencije kako bi ona na osnovu ekonomskih parametara, delovala što objektivnije. Potrebna su nam nova znanja, alati i instrumenti za praćenje tržišta i procenu ponašanja njegovih učesnika. Važne su nam što relevantnije sektorske analize, o čemu ćemo, na moje veliko zadovoljstvo, razgovarati tokom sutrašnjeg dana.“\nPredsednik Obradović je rekao da veruje da postoji značajan prostor za unapređenje institucionalnih kapaciteta nacionalnih tela regiona.\n“Razmena iskustava koja doprinose ujednačavanju prakse, a koja predstavlja neophodnost u vremenu povezanih tržišta i globalizacije, prezentacija novih alatki, procedura, kao i zakonskih rešenja biće, nesporno, onaj, neophodan korak dalje u borbi protiv sve suptilnijih pokušaja povreda konkurencije, čiji smo svi, gotovo svakodnevno, svedoci.”\nDirektor EBRD za Srbiju Daniel Berg izrazio je podršku radu i funkciji nacionalnih tela za zaštitu konkurencije i istakao da je važno što u Srbiji postoji Komisija koja je sposobna da odgovori na izazove stvaranja ravnopravnih uslova za sve učesnike na tržištu. Ovakvi skupovi su, kako je rekao Berg, u tom smislu od suštinskog značaja, jer omogućavaju razmenu iskustava koja će unaprediti funkcionisanje svih tela u regionu SE Evrope.\n“Ako je tržište regulisano, to je uslov za veći privredni rast i blagostanje stanovništva. Ako je veliki udeo sivog tržišta, veći su izgledi za rast kriminaliteta” zaključio je Berg i dodao da EBRD i druge međunarodne institucije svesrdno pomažu unapređenje zakonske regulative kako bi se poboljšala investiciona klima.\nU tom smislu, Srbija je, po mišljenju Berga, izuzetno uspešna, jer je usvajanje seta ekonomskih zakona omogućeno poboljšanje uslova za konkurentnost.\nŠef pregovaračkog tima Srbije sa EU Tanja Miščević istakla je da Srbija neće imati većih problema u pregovorima u poglavlju 8, a koji se tiču konkurencije.\n“Kada je u pitanju samo pitanje zaštite konkurencije pozicija Srbije je, zahvaljujući kvalitetnom radu Komisije, neće imati nikakvih problema. Međutim, u okviru ovog poglavlja razmatra se i status državne pomoći. Tu će stvari biti mnogo složenije”, zaključila je Miščević.\nOna je konstatovala da je Komisija za zaštitu konkurencije Srbije dobar primer funkcionisanja nezavisnog tela, iako su ta tela, uglavnom, bila nepoznanica za zemlje u tranziciji.\nNa konferenciji su učestvovali ugledni panelisti dr Rasel Pitman (Russell Pittman) iz Ministarstva pravde SAD, Lorenco Kjari (Lorenzo Ciari) iz Evropske banke za obnovu i razvoj, Gregor Langas (Gregor Langus) iz Evropske komisija i još mnogi svetski i domaći stručnjaci iz ove oblasti, predstavnici advokature kao i poslovne i akademske zajednice u Srbiji.\nMedijski prijatelji konferencije su televizija N1, agencija Fonet i magazini Nedeljnik i Nova ekonomija.


Milijarder se povlači: Bezos više neće biti generalni direktor „Amazona“ - Sputnjik Srbija\n21:48 13 Jun 2021\n22:41 02.02.2021 (osveženo 22:45 02.02.2021) Preuzmite kraći link\nBezos će preći na izvršnu funkciju u bordu direktora te kompanije, objavio je CNBC.\nBezos je osnovao „Amazon“ 1994. godine i od tada je ta kompanija, od servisa za onlajn prodaju knjiga, postala jedan od najvećih internet prodavaca raznih vrsta robe, a njen osnivač milijarder.\nU januaru prošle godine „Amazon“ je premašio tržišnu kapitalizaciju od jednog biliona dolara pod vođstvom Bezosa, a sada se njegova vrednost procenjuje na više od 1,6 biliona.\nDžesi je u „Amazonu“ od 1997. godine i vodio je klaud tim te kompanije od njegovog osnivanja.\nBezos je o povlačenju sa mesta generalnog direktora poslao i pismo zaposlenima u kojem navodi da će se na novoj funkciji „fokusirati na nove proizvode i rane inicijative“.\n„Endi je dobro poznat u kompaniji i u njoj je skoro koliko i ja. On će biti izvanredan lider i ima moje puno poverenje“, napisao je Džef Bezos.\nJedan od najbogatijih ljudi sveta naveo je da će ostati uključen u važne „Amazonove“ projekte, ali da će sada imati više vremena za svoj ekološki fond, kompaniju „Blu oridžin“ koja se bavi putovanjima u svemir, „Vašington post“, kao i „Amazonov“ fond „Prvi dan“.\nAmazon, Džef Bezos


Donacije školama – ulaganje u budućnost | TV KANAL 9 NOVI SAD\nNaslovna FLESH VESTI K9 FLESH GRAD Donacije školama – ulaganje u budućnost\nDonacije školama – ulaganje u budućnost\nVIDEO K9: Učenicima novosadske Gimnazije Jovan Jovanović Zmaj dobrodošla je najsavremenija laboratorijska oprema vredna milion dinara, donacija duštveno odgovorne kompanije, koja im je svečano uručena prošlog utorka.\nPet setova “LabKIT” najsavremenije opreme za izučavanje biologije, hemije, fizike i termodinamike omogućavaju srednjoškolcima Gimnazije Jovan Jovanović Zmaj da, uz pomoć računara i senzora, na najefikasniji način interaktivno uče i izvode laboratorijske vežbe iz tih predmeta.\n“Ovo što smo dobili kao donaciju iskoristićemo da unapredimo laboratorijske vežbe, da napravimo nešto što je moderno, zanimljivo i nešto što će svakako biti privlačno učenicima, kako onim učenicima koji slabije poznaju fiziku, hemiju i biologiju, dakle, tu su senzori koji se mogu koristiti i u fizici i u hemiji i u biologiji na nastavi, tako možemo iskoristiti da odemo korak dalje u pripremi učenika za takmičenje”, kaže profesor fizike Nenad Pavlović.\nUčenici ove gimnazije već su osvajali brojna priznanja na svetskim naučnim takmičenjima. Nova labkit oprema koristi se na računarima i predstavlja softver koji vizuelno prikazuje promenu mernih veličina, te vodi učenike kroz predefinisane eksperimente kojih ima preko 40.\nPrema rečima profesora, biće to odlična priprema i za međunarodnu diplomu.\n“Naša škola sledeće godine uvodi takozvano IB odelenje, koje će slušati nastavu i polagati međunarodnu diplomu. Tako da ćemo svakako imati mnogo koristi od ove tehnologije koju smo dobili”, navodi Pavlović.\nUčenici su odmah razumeli prednosti koju im donosi nova oprema u odnosu na onu koju su do sada koristili.\nGimnazija Jovan Jovanović Zmaj je najstarija novosadska gimnazija koja neprestano radi na osavremenjavanju svojih nastavnih procesa i dobrodošle su, kako je istaknuto, ovakve donacije društveno odgovornih kompanija koje prepoznaju da je ulaganje u obrazovanje mladih najbolja investicija u budućnost.\nPrethodni tekstSinagoge kojih više nema\nSledeći tekstBebac traži redovne isplate za trudnice


U Žepču održani Dani poslovne dijaspore - Interaktivni portal za Dijasporu iz BiH\nU Žepču održani Dani poslovne dijaspore\nPosted on 11.11.2019 11.11.2019 by MHRR\nU organizaciji Općine i Razvojne agencije Žepče, u četvrtak, 07.11.2019. godine, održana je konferencija “Dan poslovne dijaspore Žepče 2019“ s ciljem da se ohrabri poslovna dijaspora, investitori, preduzeća i lokalne zajednice da zajedno rade na lokalnom razvoju.\n“Dan poslovne dijaspore Žepče 2019. godine” završni je događaj projekta „Rast zajedno s dijasporom“, a podržan je u sklopu projekta “Dijaspora za razvoj (D4D)”, koji je projekt Ministarstva za ljudska prava i izbjeglice BiH i Vlade Švicarske, u partnerstvu s UNDP-em BiH i IOM-om BiH.\nU okviru “Dana poslovne dijaspore Žepče 2019” prezentirane su uspješne poslovne poduzetničke priče iz dijaspore, i održana panel diskusija na temu “Uloga dijaspore u lokalnom ekonomskom razvoju”. Također potpisan je i Memorandum o saradnji u području iseljeništva između Općine Žepče i općina Stari Jankovci i Tovarnik iz Republike Hrvatske. Cilj potpisivanja Memoranduma je uspostava saradnje između tri strane potpisnice, kojom su predviđena zajednička djelovanja u području iseljeništva i unaprjeđenja sveukupne saradnje s iseljeništvom općine Žepče.\nDogađaju su prisustvovali predstavnici Vlade Švicarske, šef međunarodne pomoći Ambasade Švicarske Patrick Egli, saradnica u Vladi Švicarske Azra Šarenkapa, zamjenik rezidentne predstavnice UNDP-a Sukhrob Khoshmukhamedov, menadžerica D4D projekta Merima Avdagić, pomoćnik ministrice za ljudska prava i izbjeglice BiH Kemo Sarač, kao i predstavnici svih nivoa domaćih vlasti, privrednika iz dijaspore i lokalne zajednice.\nTokom svojih izlaganja svi govornici složni su u ocjeni da je potrebno uložiti mnogo više rada i truda kako bi dijaspora postala značajan faktor ekonomskog prosperiteta BiH.\nKemo Sarač, pomoćnik ministrice za iseljeništvo, istakao je da kroz projekat “Dijaspora za razvoj” Ministarstvo za ljudska prava i izbjeglice pokušava da izgradi institucionalne kapacitete za saradnju sa iseljeništvom, te da kroz ostale programe podrške investitorima iz dijaspore dođu do ostvarljivih rezultata investiranja u Bosnu u Hercegovinu.\nInače, manifestacija “Dan poslovne dijaspore Žepče 2019” je drugi po redu događaj koji se organizira s ciljem uspostavljanja bolje i dugoročnije veze s dijasporom te omogućavanja razmjene znanja i iskustva u svim oblastima života, a posebice u oblasti ekonomskog razvoja. Namjera je da u budućnosti ovaj događaj preraste u poslovno-investicijsku konferenciju koja bi se održavala na godišnjem nivou.


Korona pokosila profit francuskog naftnog diva za 66 posto\nTanjug 9. februara 2021. 10:43\nPARIZ – Francuski naftni gigant Total izvestio je danas o masivnom padu celogodšnje dobiti za 2020. od čak 66 procenata, usled udara pandemije koronavirusa koji je lani urušio cene „crnog zlata“.\nKompanija je navela u saopštenju da je neto dobit za 2020. godinu iznosila 4,06 milijardi dolara u odnosu na 11,8 milijardi u fiskalnoj 2019, prenosi CNBC.\nTotal je u četvrtom lanjskom tromesečju zabeelžio neto profit od 1,3 milijarde dolara, nadmašivši prognoze analitičara koji su očekivali 1,1 milijardu dolara.\nAkcije Totala su na jutrošnjem trgovanju porasle za oko 0,8 odsto. Prošle godine su zabelezizle pad od preko 28 procenata.\n„Total se suočio sa dve velike krize 2020. godine – s pandemijom kovid-19 koja je ozbiljno uticala na globalnu tražnju za energentima i naftnom krizom usled koje je cena Brenta u drugom tromesečju potonula ispod 20 dolara po barelu“, naveo je u saopštenju generalni direktor Totala Patrik Pujan.\nDodao je da je grupa u takvom „posebno teškom kontekstu“ odmah reagovala akcionim planom i dokazala svoju otpornost zahvaljujući kvalitetu svog portfelja.\nIz Totals su naveli da će predložiti isplatu dividende za četvrti kvartal od 0,66 evra (0,8 dolara) po akciji, što je na nivou prethodnih tromesečja, i odrediti dividendu za 2020. godinu na 2,64 evra po akciji.\nOvo je poslednja u nizu naftnih kompanija koje su izvestile o katastrofalnim efektima korona krize na njihovo poslovanje. Prošle nedelje, Britiš Petroleum je objavio da je zabeležio prvi celogodišnji gubitak u poslednjih 10 godina, amerčki Ekson Mobajl je registrovao četvrti uzastopni kvartalni gubitak, a i anglo-holandski naftni div Rojal Dač Šell je izvestio o oštrom padu prošlogodišnjeg profita.


Dijalog sa građanskim društvom važan za jačanje demokratije u Srbiji - European Western Balkans\nAutor Sofija Popović 30. 11. 2021. 30. 11. 2021.\nPremijerka Srbija na dijalogu sa Nacionalnim konventom o EU; Foto: FoNet\nDa su mediji i civilno društvo među najvažnijim partnerima u svim reformskim procesima koji Srbiju očekuju u narednom periodu stajalo je u ekspozeu tadašnje mandatarke, sada predsednice Vlade Srbije, Ane Brnabić. U poslednjih godinu dana dinamika saradnje predstavnika vlasti sa civilnim društvom je intenzivirana, iako do opipljivijih rezultata i pomaka kada je upitanju atmosfera u kom organizacije civilnog društva deluju.\nZa potrebe unapređenja saradnje sa OCD u sastav Vlade ušlo je i Ministarstvo za ljudska i manjinska prava i dijalog. Pored toga, od marta do danas održano je pet tematskih dijaloga premijerke Srbije Ane Brnabić sa organizacijama članicama Nacionalnog konventa o EU (NKEU). Na stolu sa premijerkom našle su se različite teme i aspekti važni sa proces evropskih integracija i život građana – vladavina prava, održivi razvoj, životna sredina i energetika, poljopriveda i regionalni razvoj, javno zdravlje i vakcinacija.\nKoordinatorka Nacionalnog konventa Nataša Dragojlović izjavila je u emisiji EWB Screening objasnila je da takvih sastanaka ranije nije bilo, osim sa bivšom šeficom pregovaračkog tima Srbije Tanjom Miščević.\nOn je izjavila da danas u Srbiji nažalost nema direktnog dijaloga između vlasti i opozicije, a da se takva vrsta debate u poslednjih godinu dana prebacila zapravo u NKEU.\nDragiša Mijačić, direktor InTER-a i koordnator Radne grupe NKEU za poglavlje 35, kaže za portal European Western Balkans da se vidi veća zainteresovanost najviših državnih funkcionera, pre svega premijerke, da razgovara sa civilnim društvom.\n„Iako je postojala saradnja i ranije, po mom mišljenju, ključna promena se desila nakon učestvovanja Nacionalnog konventa u Unutrašnjem dijalogu o Kosovu koju je organizovao predsednik Srbije“, kaže Mijačić.\nI pored dijaloga, pritisci na OCD nastavljeni\nI najnoviji Alarm izveštaj koalicije prEUgovor kaže da su u periodu od maja do oktobra 2021. godine nastavljeno povećanje pritisaka i napada na organizacije civilnog društva, neformalne grupe i aktiviste.\n“Paralelno sa ovim tendencijama, Ministarstvo za ljudska i manjinska prava i društveni dijalog upućivalo je pozive organizacijama civilnog društva da učestvuju u izradi Strategije za podsticajno okruženje za civilno društvo. Međutim, većina OCD-a odbila je pozive”, stoji u izveštaju.\nIz ove koalicije navode i da je odnos građanskog društva i države i dalje poljuljan afero „Spisak”, koja i nakon godinu dana predstavlja jedan od glavnih kamena spoticanja za uspostavljanje konstruktivnog dijaloga vlasti i predstavnika građanskog društva.\nIako je afera “Spisak” bila na dnevnom redu jednog sastanaka sa premijerkom Srbije, do njenog konačnog razrešavanja nije došlo. Nadležni organi nikada nisu dali obrazloženje na osnovu čega je Uprava za sprečavanje pranja novca i finansiranje terorizma Ministarstva finansija od pojedinaca i OCD tražili podaci o finansijskim transakcijama.\nDa država nije imala pravo da sprovodi takvu vrstu kontrole u januaru ove godine zaključil oje i Međudržavno telo za sprečavanje pranja novca (FATF), u postupku koji su pokrenuli Specijalni izvestioci UN, na zahtev organizacija i medija sa “Spiska”.\nDragiša Mijačić kaže za naš portal da razgovori između predstavnika vlasti i civilnog društva okupljenog oko Konventa su dobri za razmenu informacija, ali da politička volja da se preporuke organizacija civilnog društva primene, nekada postoji.\n“Politička volja da se primene preporuke od strane civilnog društva zavisi od slučaja do slučaja, nekada je ima, češće je nema. Međutim i pored toga smatram da je potrebno sačuvati kanal komunikacije i održavati redovne sastanke sa predstavnicima vlasti jer se time radi na razvoju demokratije u Srbiji”, smatra Mijačić.\nOn dodaje da kada se kaže razvoj demokratije odnosi i na pluralizam koji nikada nije zaživeo u Srbiji, kao ni dijalog između različitih aktera u društvu, naročito ne između vlasti i organizacija civilnog društva.\n“Mi moramo naučiti kako da komuniciramo jedni sa drugim, što je proces koji je jako bitan za demokratske procese a neće se desiti sam od sebe. Otuda smatram da su razgovori koji se vode između organizacija civilnog društva okupljenih u okviru Nacionalnog konventa o EU i predstavnika vlasti jako bitni bez obzira na njihovu učinkovitost u ovom trenutku”, kaže direktor koordinator NkEU za poglavlje 35.\nKoordinatorka Nacionalno Konventa govoreći za emisiju portala European Western Balkans, ocenila da civilno društvo ne može da očekuje da će sve njihove preporuke biti usvojene od strane vlade, ali da je važno da ostane “pisani trag” da je postojala razlika između stavova.\nDragiša Mijačić napominje da se ne sme zaboraviti da su organizacije civilnog društva samo jedan do faktora u kreiranju javnih politika, svakako bitan, ali ne i najvažniji.\n“Uloga organizacija civilnog sektora je često zanemarena ne samo od strane predstavnika vlasti i javne administracije, već i od predstavnika opozicije i drugih društveno-političkih aktera. Otuda je potrebno ojačati ulogu i kapacitete organizacija civilnog društva od toga da bolje komuniciraju svoje ciljeve i stavove, do toga da poboljšaju kvalitet svojih zagovaračkih alatki (studija, analiza, predloga novih politika)”, zaključuje Mijačić.\nDijalog na sto vratio zapostavljene teme\nNa nekim od održanih dijaloga NkEU sa premijerkom razgovaralo se i često zapostavljenim temama u procesu evropskih integracija kao što je regionalni razvoj.Tako su premijerka i predstavnici resornih ministarstava bili upoznati za izazovima i problemima u ovoj oblasti.\nKako kaže Dragiša Mijačić za naš portal zabrinjavajuće je što Srbija ima izražen neravnomeran regionalni razvoj do te mere da je među zemljama sa najvećim razlikama u regionalnom razvoju u Evropi.\n“Stiče se utisak da regionalni razvoj nije dovoljno u fokusu javnih politika. Osim razmene mišljenja, panel nije iznedrio neke konkretne rezultate, ali svakako je bitno da je događaj održan jer je to prvi radni sastanak sa nekim premijerom i ministrima na temu regionalnog razvoja nakon više od deset godina”, navodi Mijačić.\nMijačić ipak smatra da je važno razvijati mehanizme dijaloga između donosioca odluka i organizacija civilnog društva na svim nivoima vlasti, iako ponekada iz toga ne proističu konkretni i opipljivi rezultati.\n“Nacionalni konvent o EU prepoznaje ove izazove i u okviru svog delovanja pokušava da osnaži delovanje organizacija civilnog društva na način da njihov glas bude saslušan i usvojen od strane predstavnika vlasti. Međutim, moramo svhatiti da je to proces koji ima svoje zakonitosti, a željeni rezultati se svakako ne mogu očekivati preko noći. Otuda smatram da je rad Nacionalnog konventa o EU jako bitan ne samo po pitanju evropskih integracija već i na polju jačanja demokratije u Srbiji”, navodi Mijačić.\nAna Brnabićcivilno društvoCS4EUCS4EU2021DijalogDragiša MijačićNKEU\nVuk Velebit 29. 11. 2017. 25. 12. 2017.


Veći podsticaji ključni za opstanak domaćih proizvođača i prerađivača pšenice | Agroportal.ba\nMinistar spoljne trgovine i ekonomskih odnosa u Savjetu ministara Mirko Šarović je danas u Bijeljini sa predstavnicima najvećih proizvođača i izvoznika u oblasti mlinske industrije u BiH razgovarao o perspektivama razvoja mlinarskog sektora sa posebnim osvrtom na rastući izvoz ovih roba na tržište Turske, ali i unapređenju saradnje sa domaćim poljoprivrednicima.\nPored predstavnika najznačajnijih izvoznika pšenice i brašna, na sastanku su učestvovali i predstavnici privrednih komora Republike Srpske, Federacije BiH i Brčko Distrikta, spoljnotrgovinske komore i Gradske uprave Grada Bijeljina.\nU ovoj godini osiguran je izvoz brašna u Tursku, koja je naše glavno izvozno tržište. Taj izvoz je u prošloj godini u odnosu na prethodnu povećan za 50 odsto i dostigao je 103.000 tona, a izvezeno je i 40.000 tona žitarica u zrnu. Zahvaljujući ovome, BiH je obezbijedila prihod od preko 70 miliona konvertibilnih maraka, što je značajno uticalo na spoljnotrgovinski bilans BiH. Turska je imala namjeru da aranžman u ovoj godini svede na 30.000 tona, ali smo pregovorima uspjeli da dogovorimo da minimuala količina bude 85.000 tona, naveo je ministar Šarović.\nOn je istakao da mlinarski sektor ima probleme sa cjenovnikom i kvalitetom domaće pšenice, kao i sa podsticajima.\nU narednom periodu u vezi sa ovim problemima biće održani sastanci sa resornim entitetskim ministrima, najavio je Šarović, koji smatra da se u ovom sektoru ne smiju desiti problemi kao sa izvozom mesa ili, nedavno, sa izvozom jabuka.\nPročitajte još... Ambiciozni planovi uzgajivača koza “Kozara”\nGradonačelnik Bijeljine Mićo Mićić je izrazio zadovoljstvo što je ovaj sastanak održan u Semberiji, koja je žitnica Republike Srpske.\nNama su mlinari izuzetno važni, kao i proizvođači, s obzirom na to da je značajan dio semberske privrede orijentisan na proizvodnju i preradu žitarica, ali u mlinarskoj industriji je zaposlen i veliki broj naših građana, istakao je Mićić.\nDodajući da postoje brojne mogućnosti za proizvodnju pšenice, ali da proizvođačima najveći problem predstavlja nedostatak podsticaja.\nNemamo dovoljno pšenice ni za domaću upotrebu, za brašno koje je potrebno BiH i jedva stižemo da proizvedemo 50 odsto potrebne sirovine za domaće tržište, a naši proizvođači izvoze u Tursku, sve zbog nedostatka podsticaja, upozorio je Mićić, ističući da je potrebna eduukacija o vrstama pšenice od kojih se dobija brašno koje zadovoljava savremene standarde i koje lakše nalazi put do kupaca.\nMlinari su poručili da je na svim nivoima organizovanja neophodno konkretizovati mjere koje će pomoći u prevazilaženju problema s kojim se suočavaju.\nBijeljina Ministar Mirko Šarović Mlinari Pšenica


Iranski ajatolah Facebook proglasio 'protuislamskim' - tportal\nIranski ajatolah Facebook proglasio 'protuislamskim'\nFEJS JE GRIJEH\nZadnja izmjena 07.01.2012 15:03\nObjavljeno 07.01.2012 u 15:03\nFacebook je protuislamski a sudjelovanje u toj internetskoj društvenoj mreži za muslimane je grijeh, ustvrdio je iranski ajatolah Lotfolah Safi-Golpajgani, čije je upozorenje prenijela iranska novinska agencija Isna\nPosjećivanje bilo koje internetske stranice 'koja širi nemoral i može oslabiti vjeru je zabranjena i protuslamska aktivnost te je stoga biti njenim članom grijeh', upozorio je ajatolah i napomenuo da je dozvoljeno posjećivati samo stranice koje 'šire vjerska uvjerenja i ne sadrže nikakav nemoral'.\nU Iranu je uobičajeno da ajatolasi iznose svoje ocjene pojava u društvu a te ocjene vrijede i kao neki oblik uredbe. Ne treba, međutim, očekivati da će ocjena ajatolaha Safi-Golpajganija i vladina ograničenja obeshrabiti 17 milijuna Iranaca koji koriste internet, navode zapadni mediji. Ta društvena mreža posebno je popularna među mladima a od 70 milijuna Iranaca 60 posto je mlađe od 30 godina te se procjenjuje da je broj facebook profila Iranaca ogroman.\nIranske su vlasti već blokirale pristup za pet milijuna internetskih stranica no upućeniji iranski 'internauti' uspijevaju zaobići blokade velikog broja tih stranica. Vlasti blokade obrazlažu 'borbom protiv zapadne kulture' a nedavno su ustanovile i 'internetsku policiju' za nadzor weba i najavile, više puta odgađano, stvaranje posve iranskog interneta.


RTS :: Sputnjik: Rok za završetak dijaloga Beograda i Prištine 18 meseci?\nPolitika Sputnjik: Rok za završetak dijaloga Beograda i Prištine 18 meseci?\nSputnjik: Rok za završetak dijaloga Beograda i Prištine 18 meseci?\npetak, 10. nov 2017, 21:35 -> 21:56\nOptimalan period za završetak dijaloga Beograda i Prištine na kome insistiraju SAD je 18 meseci, a posle toga bi trebalo da usledi međunarodna konferencija, tvrdi "Sputnjik" pozivajući se na neimenovane izvore.\nPriština je uz blagoslov Amerike na adrese evropskih država prosledila predlog po kome traži da Briselski sporazum dobije vremensko ograničenje.\nKako saznaje Sputnjik, u predlogu se navodi rok od 18 meseci kao optimalan period za završetak dijaloga sa Beogradom, posle kojeg bi trebalo da usledi međunarodna konferencija.\nKako navode, Priština je već dobila od nekoliko država pozitivne odgovore na svoj predlog, ali ne i od glavne države EU – Nemačke.\nNameru da Priština traži da se dijalog sa Beogradom i vremenski ograniči, na svetlost dana izneo je i zamenik kosovskog premijera Enver Hodžaj, koji je istakao da je to jedan od dva ključna cilja Kosova, koje je Priština zacrtala za kraj 2017. godine, podseća Sputnjik.\n(subota, 11. nov 2017, 09:03)\n(subota, 11. nov 2017, 03:53)


Srbija - datum: 2018-06-17 NOVINAR STEFAN CVETKOVIĆ TVRDI Oteli su me ljudi sa fantomkama\nNovinar Stefan Cvetković, čiji je nestanak prijavljen u noći između srijede i četvrtka, tvrdio je u Upravi kriminalističke policije MUP Srbije da su ga otele nepoznate osobe, čija lica nije vidio, i koja su, navodno, htjela da ga prebace u Rumuniju, pišu Novosti. Međutim, kako navode Novosti, analiza tragova na njegovom časovniku, pronađenom pored napuštenog vozila, nije pokazala DNK druge osobe, a ni u kolima, prema dosadašnjim rezultatima analiza, nema sumnjivih tragova.\nS njim je, neposredno prije misterioznog nestanka, najviše komunicirao, što direktno, što kroz poruke. Određene razgovore imao je i sa telefonskim brojem koji je lociran u Prištini, a zabilježeni su i razgovori sa nepoznatim osobama iz Makedonije.\n– On ima priču da mu je prijećeno zbog saznanja koje je iznio o ubistvu Olivera Ivanovića, pa da su ga čak i oteli ljudi koji su upleteni u taj zločin – pišu „Novosti”.\nPolicija, u saradnji sa BIA, pokušava da rekonstruiše cijeli slučaj, a provjeravaju se i njegovi kontakti.


Agencija za sprečavanje korupcije: Uvid u bankovne račune funkcionera i bez njihove saglasnosti - Portal Moj Bečej - Bečejske opštine iz ugla građana!\nNa proveri i imovina rodbine javnog funkcionera\nAgencija za sprečavanje korupcije od ponedeljka može da vrši neposredan uvid u sva dokumenta neophodna za njen rad, kao i da u slučaju nepodudaranja podataka, proverava i imovinu rodbine javnog funkcionera.\n– Zaposleni u Agenciji sada mogu da kod svih organa javne vlasti i svih drugih pravnih lica neposredno izvrše uvid u sva potrebna dokumenta, a još značajnije je da imamo pravo da od banaka tražimo podatke o računima i finansijskim sredstvima javnih funkcionera bez njihove saglasnosti, rekla je za Tanjug Verka Atanasković, pomoćnica direktora Agencije za sprečavanje korupcije, Sektora za sukob interesa i pitanja lobiranja.\nOva nova nadležnost je jako bitna za efikasnu proveru prihoda javnih funkcionera, istakla je Atanasković i dodala da je zakonom proširen i krug lica od kojih Agencija može da traži podatke u vezi sa imovinom funkcionera.\n– Kada Agencija utvrdi nesaglasnost podataka koji su u imovinskom izveštaju javnog i stvarnog stanja u imovini, ona može da traži podatke i od povezanih lica, odnosno rodbine javnog funkcionera, poput braće, sestara, roditelja, ukazala je pomoćnica direktora Agencije.\nUkoliko ova lica ne daju svoje podatke o imovini u roku od 30 dana i oni, kako je napomenula, podležu prekršajnoj odgovornosti, tako da i protiv njih Agencija može da podnese nadležnom sudu zahtev za pokretanje prekršajnog postupka.\nPredviđene kazneza javne funkcionere i za povezana lica suod 50.000 do 150.000 dinara.\nNovim zakonom Agencija je takođe, prema rečima Atanasković, dobila nezavisnost i finansijsku samostalnost, jer Zakon reguliše drugačiji način ostvarivanja sredstava za nesmetan i efikasan rad Agencije.\n– Sada Vlada Srbije ne može bez saglasnosti direktora Agencije da spreči samo dobijanje budžetskih sredstava koja su predviđena, ukazala je ona.\nIstakla je da su sve zakonske odredbe u vezi sa sukobom interesa sada precizirane, napominjući da je sadalična obaveza svakog funkcionera da uz prijavljivanje imovine i prihoda prijavi i sukob interesa.\nKumulacija funkcija je zakonski odvojena od sukoba interesa, pa je tako propisano da ukoliko funkcioneri treba da vrše ili su imenovani na još neku javnu funkciju, za to moraju da traže saglasnost Agencije u roku od osam dana (ranije je bilo tri dana).\nAtanasković je ukazala da ukoliko tim povodom dobiju odbijajuće rešenje direktora Agencije, javni funkcioneri imaju mogućnost da biraju koju će funkciju obavljati – odnosnomoraju da se oslobode jedne javne funkcije. Ukoliko to ne urade, onda im po sili zakona prestaje druga funkcija, naglasila je Atanasković.\nAko se utvrdi da postoji sumnja u neke koruptivne radnje nekog organa – Agencija može da predloži nadzornom organu, koji vrši nadzor nad tim organom u kojem su koruptivni elementi na izvestan način utvrđeni, kao i da mu da svoje preporuke za otklanjanje tih elementa. Ako to ne uradi,Agencija ima pravo da podnese krivičnu prijavu, eventualnoda inicira prekršajni postupak ili disciplinski postupak.\nAnonimne predstavke se, kako je ukazala Atanasković, odnose na sumnju na koruptivne elemente u organima javne vlasti, a zakonom je regulisano šta sve treba da sadrži predstavka, pa i anonimna predstavka da bi se po njoj postupalo.\n– Mora da sadrži sumnju na koruptivne elemente i dokaze da bi Agencija uzela u rad i razmatranje takvu anonimnu predstavku, navela je pomoćnica direktora Agencije.\nOna je ukazala da je Agencija nakon 10 godina postojanja, konačno dobila pravi naziv – Agencija za sprečavanje korupcije, jer se bavi preventivnim mehanizmima u sprečavanju korupcije.\nOznake: Agencija za sprečavanje korupcijefunkcioneriJavna preduzećaZakon o sprečavanju korupcije


Članstvo u biračkim odborima samo za PARLAMENTARNE STRANKE\nSprečiti zloupotrebu javnih sredstava u kampanji, politički subjekti treba da se uzdrže od pritiska na birače, a CIK BiH i tužioci treba blagovremeno da reaguju u slučaju kršenja zakona.\nTo su neke od prioritetnih preporuke za vlasti u BiH koje je sačinila\nKancelarija za demokratske institucije i ljudska prava OEBS (ODIHR) u finalnom izveštaju o izborima koji su održani 8. oktobra prošle godine.\n- Država treba da preduzme efikasne mere za zaštitu prava birača na slobodan i tajan izbor. Trebalo bi preispitati procedure glasanja kako bi se osigurala tajnost glasanja i zaštite protiv nepotrebnog uticaja na birače. Treba ponovo razmotriti praksu objavljivanja imena birača na biračkim mestima – preporučuje ODIHR. Posebna pažnja posvećena je nepristrasnosti izborne administracije, pa ova posmatračka misija preporučuje da se pravo na članove u biračkim odborima ograniči samo na parlamentarne stranke na nivou BiH i entiteta, piše Srpskainfo.\n- Alternativni mehanizmi za imenovanje članova biračkih odbora takođe mogu biti otvoreni pozivi, kada ih političke stranke ne uspeju imenovati na vreme – preporučuje ODIHR.\nPredstavnik Koalicije za fer i poštene izbore „Pod lupom“ Vehid Šehić\nsmatra da treba razmisliti o ovom predlogu je se mnogi politički subjekti, male stranke, prijavljuju na izbore samo da bi dobile mesta u biračkim odborima koja potom prodaju većim strankama. Zato se dešava da u odborima jedna stranka ima i po tri člana, što je suprotno Izbornom zakonu BiH.\n- Međutim, smatram da je prevashodni zadatak svih nas da se uvedu nove tehnologije jer ćemo tada u najvećoj meri sprečiti izborne malverzacije. To su biometrijska identifikacija birača, video nadzor kao i skener koji bi automatski skenirao rezlutate sa svakog glasačkog listića. To je jako bitno zato što ni članovi biračkog odbora ne bi bili u dodiru sa listićima tokom brojanja, što se dosad pokazalo kao način na koji može da se falsifikuje biračka volja, i kada je u pitanju pravljenje nevažećih listića ili dodavanje preferencija za određene pojedince na listama – kaže Šehić za Srpskainfo.\nKada je reč o izbornom sistemu, mišljenje posmatračke misije je da treba revidirati izborne jedinice i broj mandata za nivo BiH, RS i FBiH kako bi se osigurala jednakost glasova.\n- Treba poboljšati tačnost prebrojavanja glasova. Potrebno je uložiti dodatne napore kako bi se poboljšala tačnost registracije birača. Obaveza prijavljivanja smrti birača može se preneti na odgovarajuće medicinske institucije - preporuke su ODIHR. Da bi se povećao procenat žena na kandidatskim listama, posmatrači preporučuju da se razmisli o povećanju finansiranja za one partije koje promovišu rodnu ravnopravnost, dodatnom slobodnom pristupu javnim medijima za kandidatkinje, te godišnjim partijskim subvencijama za finansiranje ženskih krila političkih partija.\nU delu koji se odnosi na medije, posmatrači preporučuju donošenje zakonodavstva koje odvraća od preterane koncentracije medija, kako tradicionalnih tako i onlajn, kao i obezbeđivanje potpune transparentnost vlasništva nad medijima. - Kao što je ranije preporučio ODIHR, svi javni emiteri treba da obezbede nepristrasne i izbalansirano izveštavanje u vestima i političkim programima za sve stranke i kandidate – deo je iz izveštaja.


Uzmi račun i pobedi | Cashless case challenge\nŠta je Cashless Case Challenge\nCashless Case Challenge je studentsko takmičenje za najbolje ideje koje mogu da doprinesu razvoju bezgotovinskog društva u Srbiji. Takmičenje organizuje NALED u saradnji sa Ministarstvom finansija u okviru nacionalne kampanje – Godina borbe protiv sive ekonomije. Organizaciju takmičenja su podržali kompanija Mastercard (pokrovitelj projekta), Societe Generale banka (partner projekta), Fakultet organizacionih nauka i Case Study Club (prijatelji projekta).\nTakmičari treba da predlože praktična rešenja i aktivnosti koje mogu da se sprovedu na nivou države, kao koraci ka uspostavljanju bezgotovinskog društva, tj. sistema u kojem se manje koristi keš a više bezgotovinska plaćanja, bilo da se radi o platnim karticama, e-banking i m-banking platformama, elektronskom novcu ili drugim alternativama. Ovakav sistem je manje podložan sivoj ekonomiji, jer svaka elektronska transakcija ostaje ubeležena i onemogućava poslovanje u sivoj zoni i utaju poreza.\nŠta je bezgotovinsko društvo\n"Bezgotovinsko društvo" možda zvuči komplikovanije od reči "keš", ali u praksi predstavlja mnogo efikasniji koncept kojem teže brojne razvijene ekonomije poput Švedske, Australije, Danske. Kod bezgotovinskih transakcija, činjenica da je plaćanje obavljeno elektronski i da novac prelazi sa računa kupca na račun prodavca čini tok novca vidljivim što nije uvek slučaj sa kešom gde, ako nije izdat fiskalni račun, promet ostaje neprimetan za poreske organe, čime radnja izbegava plaćanje PDV-a i dolazi u favorizovanu poziciju u odnosu na odgovorne kompanije.\nOsim prednosti koje donosi državi i doprinosa fer konkurenciji, bezgotovinsko društvo ima brojne prednosti za krajnjeg potrošača, jer ne obavezuje ljude da nose veće količine keša, omogućava kupovinu online ili sa mobilnog telefona, plaćanje računa ili drugih naknada od kuće. Bezgotovinsko plaćanje je neophodno i za razvoj e-uprave – elektronskih servisa države koji bi omogućili ukidanje čuvenih situacija „fali ti jedan papir“.\nTakmičenje je otvoreno za studente završnih godina osnovnih studija i postdiplomce svih fakulteta. Studenti se mogu prijaviti u timovima od po tri člana, sa istog ili različitih fakulteta. Zadatak timova je da predlože aktivnost koja će doprineti razvoju bezgotovinskog društva, a koju bi Vlada Srbije mogla da uvrsti u Nacionalni program za suzbijanje sive ekonomije.\nUspostavljanje bezgotovinskog društva je dugoročan proces i podrazumeva temeljan rad na razvoju brojnih faktora, poput tehnoloških (razvoj novih proizvoda), pravnih (unapređenje zakonske regulative), komunikacionih (promocija i podsticanje bezgotovinskog plaćanja). Pri osmišljavanju i podnošenju ideja za takmičenje, studenti mogu da se fokusiraju na jedan primarni aspekt i/ili sektor poslovanja i predlože aktivnost koju bi sproveli.\nNa osnovu aplikacionih formulara, stručni žiri će odabrati najviše 10 najboljih timova (u zavisnosti od kvaliteta prijava) koji će nastaviti takmičenje. Timovi koji budu izabrani u drugi krug takmičenja biće pozvani na vikend radionicu na kojoj će uz pomoć odabranih mentora moći da dodatno unaprede svoje ideje i prezentacijske veštine, nakon čega će uslediti veliko finale – završni događaj na kojem će timovi predstavljati svoje ideje uživo, pred stručnim žirijem, publikom i medijima, u formi kratke prezentacije i biti izabrani pobednici.\nStručni žiri će činiti predstavnici NALED-a, kompanije Mastercard, Societe Generale banke, Ministarstva finansija i Fakulteta organizacionih nauka.\nUvodno predavanje na FON-u: 6. novembar 2017. u 19h\n- Dušan Vujović, ministar finansija\n- Artur Turemka, generalni direktor kompanije Mastercard za tržišta Balkana\n- Goran Pitić, predsednik UO Societe Generale Banke / predsednik Saveza za fer konkurenciju NALED-a\nPrijava za takmičenje slanjem formulara i PPT prezentacija (od 7. novembra do 1. decembra.) Napomena: Rok za prijavu produžen je do 5. decembra u 23.59h\nOcenjivanje pristiglih prijava (najkasnije do 10. decembra)\nProglašenje do 10 timova koji su ušli u uži izbor (11. decembra)\nZavršna radionica za izabrane timove (16. i 17. decembar)\nJavna prezentacija (finale) – izbor i proglašenje pobednika (17. decembar)\nGlavna nagrada za prvoplasirani tim je šestomesečna plaćena praksa (500 evra bruto mesečno) u NALED-u, kompaniji Mastercard i Societe Generale banci.\nOstale nagrade uključuju tablete, učešće na Mastercard radionici, promotivne poklone.\nViše informacija o zadatku i pitanjima na koje takmičari treba da daju odgovor, kao i aplikacioni formular, možete preuzeti na vrhu stranice.


Međutim, nikada nije pravosnažno osuđen zbog teških krivična dela, već isključivo onih blažih.\nU dosijeu Benedija Đukanovića zabeleženo je da je hapšen zbog krvavog napada na tadašnjeg episkopa bihaćko-petrovačkog Hrizostoma, koji je u julu 2007. pretučen u svojoj rezidenciji u Bosanskom Petrovcu, piše Srpskainfo.\nU rezidenciju je provalilo više lica, koji su vladiku Hrizostoma zatekli u njegovoj spavaćoj sobi. Napadači su mu svezali ruke i noge i, preteći mu smrću, tražili od njega da im kaže gde je novac. Tokom istrage, nije bilo dokaza da je Đukanović učestvovao u ovom razbojništvu, pa je pušten.\nĐukanović je uhapšen i nakon oružane pljačke 617.000 maraka na autoputu Banjaluka – Gradiška. Kako nije bilo dokaza, Đukanović je pušten na slobodu. Za ovo krivično delo inače se sudi bivšim pripadnicima Specijalne jedinice policije MUP RS.\nOsumnjičeni za teško ubistvo Krunića, hapšen je i nakon oružane pljačke banke u Drvaru u martu 2017, kada su tri maskirana razbojnika ukrala više od 380.000 maraka. U razmeni vatre ranjen je jedan policajac. Đukanović je pušten, a za ovo razbojništvo uhapšene su tri druge osobe.\nProtiv Benedija Đukanovića je i u Bihaću vođen krivični postupak zbog pljačke zlatare u Ključu, ali je nakon suđenja oslobođen krivice usled nedostatka dokaza. Hapšen je i u akciji „Avatar“, kada je pala organizovana kriminalna grupa švercera drogom, zatim za oružanu pljačku benzinske pumpe „Nestro petrol“ u Banjaluci, te napada na novinara u Banjaluci Vladimira Kovačevića.\nJedina krivična dela zbog kojih je Đukanović bio osuđivan su falsifikovanje novca 1997, te krađa 2013. godine. Pored toga, izrečene su mu dve uslovne osude od po 6 meseci zatvora, koje su u međuvremenu „obrisane“.\nZbog svega navedenog, Republičko javno tužilaštvo je Đukanovića označilo kao kriminogenu osobu, što je ujedno jedan od uslova da se osumnjičenom produži pritvor za još tri meseca.\nOvakvu tvrdnju republičkog tužilaštva juče je osporila Vesna Rujević, advokat Đukanovića, objasnivši da Đukanović nije pravosnažno osuđivan za teška krivična dela. Rujevićeva je istakla da Republičko tužilaštvo još uvek ne može opisati konkretnu radnju koju je u slučaju ubistva Slaviše Krunića imao Benedi Đukanović.\n– Nijedno veštačenje koje je do sada provedeno nije u suprotnosti sa odbranom koju smo izneli kod tužioca. Nema ni osnovane sumnje, jer nijedan do sada proveden dokaz ne ukazuje da je moj branjenik učestvovao u dogovoru, a kamoli izvršenju krivičnog dela koje mu je stavljeno na teret – objasnila je advokat Vesna Rujević.\nPodsetimo, Đukanović, te Emilio Baldo i Rodoljub Gajić, osumnjičeni su za organizovani kriminal i teško ubistvo banjalučkog biznismena Slaviše Krunića i njegovog telohranitelja Žarka Pavlovića, a pjete im kazne dugotrajnog zatvora do 45 godina robije.\nVrhovni sud Republike Srpske produžio je juče pritvor Benediju Đukanoviću. Pritvor je produžen za još tri meseca, do kada bi trebala biti podignuta i optužnica u ovom postupku.


Američki savetnik za nacionalnu bezbednost Robert O’Brajen retvitovao je tvit predsednika Aleksandra Vučića u kojem je on naveo da je Srbija zahvalna njemu i specijalnom izaslaniku predsednika SAD za dijalog Beograda i Prištine, Ričardu Grenelu, za ključnu ulogu koju su imali u pružanju pomoći u uspostvljanju direktnih letova između Beograda i Prištine.\n– Srbija je spremna da nastavi sa još takvih inicijativa, približavajući ljude na Balkanu – poručio je Vučić u tvitu na engleskom jeziku, nakon što je juče u Berlinu sa kompanijom “Lufthanza” potpisano pismo o namerama o obnovi avio-linije Beograd-Priština.\n– Hvala Vam, gospodine predsedniče. Zahvalni smo na Vašoj posvećenosti i prijateljstvu – naveo je Grenel na Tviteru.\nPismo o namerama potpisano je juče u američkoj ambasadi u Berlinu, u prisustvu ambasadora SAD i specijalnog izaslanika američkog predsednika za dijalog Beograda i Prištine Ričarda Grenela i američkog savetnika za nacionalnu bezbednost Roberta O’Brajena.\n← VUČIĆ SE SASTAO SA PLENKOVIĆEM: Davos je SJAJNA PRILIKA za razgovore o srpsko-hrvatskim odnosima (FOTO)\nAmbasador SAD: Ovo je početak svetle budućnosti Srba i Albanaca, Tramp je naporno radio na tome →\nJanuar 20, 2020 admin Komentari isključeni za POKIDAO: Đoković nikada nije bio ovako obučen! Nova oprema izazvala BRUTALNE komentare\nMSP: Dačić na Doha forumu u Kataru\nDecembar 15, 2019 admin Komentari isključeni za MSP: Dačić na Doha forumu u Kataru


Beograd dobija novi bulevar sa šest traka - GRENEF\nGlavni urbanista Milutin Folić najavio je da će centar Beograda dobiti novi bulevar koji će imati šest traka. Kako je naveo, nova saobraćajnica spajaće Bulevar vojvode Mišića i Karađorđevu ulicu na mestu gde će novi most zameniti Stari savski most, navodi se u saopštenju Grada Beograda. Na oba ulaza biće po jedan veliki kružni tok. Kako je precizirao, bulevar će biti širok 40 metara, imaće razdelno ostrvo sa trostrukim drvoredom, biciklističkom stazom širokom tri metra i parking mestima. Novi bulevar biće završen do kraja ove ili početkom sledeće godine.\n„Saobraćajnica će zauzimati centralni deo Beograda na vodi i protezaće se dva kilometra po sredini novog naselja. Ovo je prvi veliki novi bulevar u centru Beograda posle bezmalo sto godina. Važno je i to što će biti alternativna saobraćajnica Savskoj ulici. Beograd se na ovaj način vraća pravilnoj urbanističkoj gradnji, što znači da se prvo donesu planovi, izgradi infrastruktura, pa tek onda zidaju stambeni i poslovni objekti“, rekao je Folić.\nNovi bulevar imaće čak 6 traka\n„Trotoari će biti popločani granitnim pločama, a imaće i zelene površine i klupe za odmor, dok će noću bulevar osvetljavati led rasveta. Trenutno se izvode radovi na instalacijama, sistemima za zalivanje i kišnu kanalizaciju, kao i na telekomunikacionim i elektroinstalacijama. Kada se završe građevinski radovi, kroz centralni prostor Beograda na vodi ići će i linije javnog prevoza“, istakao je gradski urbanista.\nPrema njegovim rečima, pored toga što se gradi potpuno novi bulevar, u toku je i priprema tehničke dokumentacije za uređenje Savske i Karađorđeve ulice sa centralnim trgom ispred zgrade Železničke stanice, koja će do kraja godine promeniti svoju namenu i postati objekat kulture. „Upravo na tom trgu biće postavljen spomenik Stefanu Nemanji, dok će Savska ulica biti proširena. Dobiće široke trotoare, biciklističke staze, drvorede i zelena ostrva“, kazao je Folić, navodi se u saopštenju.


Do 31. januara pozivi prema MTS mreži po cijeni domaćih - INFORMACIJA JE KAPITAL - Capital.ba\nDo 31. januara pozivi prema MTS mreži po cijeni domaćih\n23. nov. 2015. 13:23 Objavljeno u TELEKOMUNIKACIJE i IT\nBANJALUKA, Svi korisnici tarife “Frend” kompanije “M:tel” mogu da do 31. januara naredne godine zovu korisnike MTS mobilne mreže u Srbiji po istoj cijeni kao što zovu korisnike “M:tel” mreže u BiH.\nKorisnicima se preporučuje tarifna opcija “Super Net”, koja omogućava neograničeno korišćenje interneta jedan, sedam ili mjesec dana, kao i neograničenu onlajn komunikaciju, saopšteno je iz kompanije “M:tel”.\nUz “Nou limit vikend” tarifnu opciju, korisnicima se pruža mogućnost neograničenog telefoniranja, slanja SMS poruka i korišćenja interneta narednog vikenda od 28. do 29. novembra.\nKljučne riječi: korisnici, m:tel, mts, tarifna opcija\nMjesec dana mobilnog interneta za svega 5,5 KM\nNeograničeno telefoniranje uz “No limit vikend” tarifu\nNove pogodnosti za korisnike fiksne telefonije\n23. nov. 2015. 14:32\nZašto se cijene poziva sa fiksnih telefona prema Srbiji ne izjednače sa cijenama poziva prema Federaciji BiH? Zašto je cijena slanja pisma iz Republike Srpske u Srbiju 6.5 KM, a obratno 145 dinara(manje od 2.5 KM). Zašto se u ovoj oblasti ne primjenjuje Sporazum o specijalnim i paralelnim vezama Republike Srpske i Srbije? Za mene Republika Srbija nije inostranstvo i nikad neće biti, do ujedinjenja jednog dana, ako Bog da.\n23. nov. 2015. 19:34\n@saša, zato što ovi u poštama moraju da opravdaju svoj nerad, zato su im cijene takve..Sve je podređeno ličnom interesu i Sporazum o specijalnim i paralelnim vezama. Da li neko zna, šta ima od ovog sporazuma osim na papiru. Srbin je podredio samo svom ličnom interesu,pogledajte, cijene ličnih dokumenata, u odnosu na Srbiju, pogledajte mnogo toga, lopovi sve nam uzeše, kako se odnose prema borcima, koliko veće plate imaju predstavnici\nsrpske i ostalo u odnosu na Srbiju, a Srbija je država.


Zemlje koje ne budu poštovale osnovna ljudska prava i medijske slobode ne mogu biti predvodnici u evropskim integracijama, jedan je od zaključaka “Medija dana”, koji je održan u Skoplju u organizaciji Evropske komisije, a koji su objavljeni juče.\nU izvještaju je upozoreno da je samo ove godine u zemljama zapadnog Balkana zabilježeno 11 fizičkih napada na novinare te da je u tom području došlo do ozbiljnog nazatka u ovoj oblasti.\nJohanes Han, evropski komesar za proširenje, pozvao je vlasti da podrže konkretne reforme, koje uključuju vladavinu prava i borbu protiv korupcije, te da obezbijede funkcionisanje pravosuđa, bez čega, kako je naglasio, medijske slobode ne mogu postojati. I Harlem Dezir, predstavnik Organizacije za evropsku bezbjednost i saradnju, je na skupu rekao da su medijske slobode temeljni evropski princip.\nJedan od zaključaka sa skupa je poziv da profesionalno novinarstvo bude tretirano kao javno dobro, te su pozvali na hitnu akciju da to bude obezbijeđeno na prostoru zapadnog Balkana. Inače, jedna od diskusija u okviru ove teme je bila preporuka da profesionalno novinarstvo bude tretirano kao javno dobro na isti način kako je to sada kad su u pitanju odbrana, socijalna i zdravstvena zaštita i druge oblasti, koje se u društvu tretiraju kao javno dobro i za čije se uspostavljanje i održavanje izdvajaju sredstva iz poreza i doprinosa koje plaćaju građani. U tim debatama je istaknuto da je u današnjem svijetu napadnut sam pojam objektivne istine i da je za njegovu odbranu potrebno uložiti značajne državne resurse, ali uz napomenu da odbrana istine ne znači suzbijanje ili sprečavanje slobode izražavanja i mišljenja.\nKako bi novinarstvo na zapadnom Balkanu postalo javno dobro, u zaključcima su evropske institucije pozvane da istupe iz tradicionalnih zona konfora i počnu razmišljati o svježim mjerama, kako bi došla podrška za nezavisne i ekonomski održive medije u regionu. Jedan od izazova profesionalnom novinarstvu je, kako ističu, opasnost koju donose medijske organizacije koje nude polarizirajuće sadržaje, lažne i sumnjive vijesti, a koje su, uz to, često i pristrasne.\n“I onlajn i tradicionalni mediji služe stranačkim političkim ili ekonomskim interesima ne ostavljajući prostor za sadržaj koji bi bio u javnom interesu. Istraživačko novinarstvo najviše trpi, kao i mogućnost građana da dobiju tačnu informaciju i mišljenja koja odražavaju sve strane”, navedeno je u dokumentu.\nU zaključcima Evropske komisije i učesnika foruma takođe je navedeno da bi javni emiteri mogli služiti kao snažan mehanizam učvršćivanja demokratije na zapadnom Balkanu.\n“Međutim, javne emitere i dalje tretiraju kao javno preduzeće, a to je najčešće zato što prevladavaju političko miješanje i kontrola, preko finansijske zavisnosti i politički motivisanog imenovanja ili uklanjanja s funkcija radnika na emiterima”, navedeno je u dokumentu.\nBiH nije jedina zemlja u kojoj su zabilježeni napadi na novinare, uključujući pokušaj ubistva Vladimira Kovačevića, novinara BN televizije iz Bijeljine. Siniša Vukelić, predsjednik Kluba novinara Banjaluka, rekao je da to udruženje traži da napad na novinare bude tretiran kao napad na službeno lice, a pozvao je vlasti da što prije pronađu počinioce i organizatora napada na Kovačevića.\nSanja Škuletić-Malagić, savjetnica ministarke za ljudska prava i izbjeglice BiH, je za Fenu istakla da prijetnje i napadi nisu jedini problemi na koje su novinari ukazali tokom izrade izvještaja Savjeta ministara BiH o stanju medija, već da su to i problemi ekonomske prirode, kao i nejasne vlasničke strukture medija i nepostojanje sindikalnih organizacija.\nMarijana Camović, predsjednica Sindikata medija Crne Gore, rekla je da je od septembra 2017. do juna 2018. godine zabilježeno devet napada na crnogorske novinare, među kojima su pokušaj ubistva i paljenje vozila, a da država nije pokazala spremnost da riješi te slučajeve.\nTamara Filipović, predstavnica Nezavisnog udruženja novinara Srbije, navodi da je u Srbiji primjetan pad broja fizičkih napada na novinare, ali da raste broj slučajeva pritisaka.\nNaser Selmani, predstavnik Udruženja novinara Makedonije, navodi da je u posljednjih pet godina zabilježeno 59 napada na novinare, a u 2018. godini taj broj iznosi šest. Izrazio je duboku zabrinutost zbog politike nekažnjivosti napada na novinare, jer policija i tužilaštva ne rade svoj posao kako bi trebali.


'FRANCUSKO-NJEMAČKI MOTOR PONOVO UPALJEN': Berlin pozdravlja Makronove reforme radnog prava - GlobalCir\n‘FRANCUSKO-NJEMAČKI MOTOR PONOVO UPALJEN’: Berlin pozdravlja Makronove reforme radnog prava\nNemački ministar spoljnih poslova Zigmar Gabrijel pozdravio je nastojanje francuskog predsjenika Emanuela Makrona da se ponovo razmotre radnički propisi u zemlji i širom Evropske unije, u vrijeme kada dvije zemlje pokušavaju da ojačaju evropsko jedinstvo, prenosi Asošijeted pres.\nGabrijel je danas prisustvovao sastanku francuskog kabineta u okviru saradnje dvije zemlje, koja se smatra ključnom za uspjeh EU, posebno poslije odluke Velike Britanija da napusti Uniju.\nGabrijel je rekao da je “impresioniran” Makronovim naporima da reformiše francuske zakone o radu i da promijeni evropska pravila o radnicima koji idu na posao u druge zemlje EU, ocijenivši da će te reforme pomoći evropskoj ekonomiji.\nŠef njemačke diplomatije je pozvao Evropu da bude aktivnija na globalnom nivou, usljed zabrinutosti da će Brexit oslabiti EU na međunarodnoj sceni. Ministar spoljnih poslova Francuske Žan-Iv le Drijan izjavio je da je “francusko-njemački motor ponovo upaljen”.


Organska hrana jača lokalnu ekonomiju - PKS-RPK Novi Sad\nGrad Novi Sad uskoro treba da donese akcioni plan razvoja eko-etno turizma, koji bi trebalo da bude osnova za podršku razvoja seoskog turizma, odnosno salaša, te da spoji turizam i proizvodnju hrane.\n– Gotovo da nema strane delegacije koja je posetila Novi Sad, a da nije bila oduševljena našom hranom i vinima pa je čak bilo i ponuda da se otvori neka vrsta srpske kuće u jednoj od zemalja Centralne Evrope – kaže član Gradskog veća za privredu Goran Sečujski. – Možemo se pohvalitiÂÂ činjenicom da se na području novosadske opštine proizvodi hrana u skladu s filozofijom pokreta Slonj Food, a to je kvalitetna, ukusna i zdrava hrana, čija prizvodnja doprinosi očuvanju životne sredine, pristupačne je cene i omogućava fer uslove za njene proizvođače. Kada je u pitanju brendiranje, ne samo proizvoda nego i celih regija, svakako da je tu velika uloga dva imena porekla s teritorije Novog Sada – „Futoški sveži i kiseli kupus” i „Fruškogorski lipov med”.\nPo rečima Sečujskog, Grad Novi Sad je u poslednjih nekoliko godina značajnu pažnju posvetio podršci poljoprivrede, posebno malih poljoprivrednih proizvođača, kroz programe podrške proizvođačima organske hrane, kojih trenutno ima sedam, zatim i kroz subvencionisanje kamatnih stopa na kredite banaka.\n– Promenjen je i način izdavanja državnog poljoprivrednog zemljišta, što je u domenu lokalne samouprave, i uspostavljena je dobra saradnja s udruženjima koja su, zahvaljujući svom radu, omogućila da se Novi Sad pojavi na mapi Srbije i Evrope kada su u pitanju proizvodi s oznakom geografskog porekla – naglašava Sečujski. – Već petu godinu zaredom lokalna samouprava podržava sve one koji žele da se bave organskom poljoprivredom. Organska poljoprivreda podrazumeva proizvodnju hrane visokog kvaliteta, razvoj održive poljoprivrede uz očuvanje eko-sistema. Za organsku poljoprivrednu proizvodnju nije neophodno da poljoprivredni proizvođači imaju velike površine zemljišta, pa je takva proizvodnja interesantna malim proizvođačima, i to ne samo ratarsko-povrtarskih kultura nego i malim stočarima. Organska poljoprivreda pomaže i ruralne zajednice jer malim poljoprivrednim proizvođačima nudi alternativno tržište organskih proizvoda po relativno pristupačnim cenama. Tako je, na primer, mesec dana na najstarijoj novosadskoj pijaci, Ribljoj pijaci, JKP „Tržnica” otvorilo takozvanu organsku pijacu, namenjenu isključivo proizvođačima organske hrane.\nKaže da se vrednost takvih proizvoda ogleda, između ostalog, i u jačanju lokalne ekonomije, posebno turizma i ugostiteljstva.\n– Stvaraju se mogućnosti da lokalno stanovništvo ostane da živi u sredini gde se odvija proizvodnja, a to doprinosi održavanju tradicija u poljoprivrednoj praksi i, na kraju, očuvanju okoline, pa su to sve razlozi zašto je Grad Novi Sad odlučio da donese Akcioni plan razvoja eko-etno turizma – ističe član Gradskog veća za privredu Sečujski.\nNa njivama najviše žitarica\nPoljoprivredna proizvodnja na području grada odvija se na 45.000 hektara obradivog poljoprivrednog zemljišta. Na oko 90 odsto površine proizvode se žitarice, na oko tri i po povrće, na oko dva odsto voće, dok je pod ostalim usevima oko 4,5 odsto površine. U 2015. godini na teritoriji grada Novog Sada je registrovano 5.674 poljoprivrednih gazdinstava, od kojih je 3.950 aktivno. Najviše je onih koji obrađuju do pet hektara, što ukazuje na usitnjenost poljoprivrede proizvodnje.